title: Cyril Beeson

text: Cyril Frederick Cherrington Beeson (1889–1975) oli brittiläinen entomologi ja naturalisti, joka työskenteli Intiassa ja kirjoitti lukuisia tutkielmia hyönteisistä. Palattuaan Britanniaan Beeson ryhtyi työskentelemään horologian parissa.


title: Cyril Beeson

text: Beeson oli Arabian Lawrencena tunnetun T. E. Lawrencen lapsuudenystävä, jonka kanssa tämä teki pyörämatkoja Englannissa ja Pohjois-Ranskassa.


title: Sephora

text: Sephora on ranskalainen kauneudenhoidon vähittäiskauppa, jolla on yli 100 kosmetiikkabrändiä. Sephoran omistavat LVMH Moët Hennessy ja Louis Vuitton S.A. Sephora tekee yhteistyötä Yhdysvalloissa J. C. Penney -tavarataloketjun kanssa ja Sephoralla on omia osastoja J. C. Penneyn toimipisteissä.


title: MG FF

text: MG FF oli Saksan ilmavoimien, Luftwaffen, lentokoneiden toinen pääase MG 17:n ohella toisen maailmansodan alkuvuosina. Asetta käytettiin lentokonetyypeissä sodan loppuun asti MG 151:n rinnalla erilaisina asennuksina. Toinen huomattava käyttäjä oli keisarillisen Japanin laivaston ilmavoimat nimillä Tyyppi 99-1 ja 99-2


title: MG FF

text: Reinhold Becker suunnitteli ensimmäisen maailmansodan aikana 20×70 mm:n RB -patruunaa käyttävän massasulkuisen tykin, jossa lukon toiminta perustui rekyyliin ja jouseen. Aseessa iskuri laukaisi nallin hieman ennen lukon sulkeutumista patruunan syttyessä lukon ollessa kiinni.


title: MG FF

text: Rauhansopimus rajoitti aseiden kehittämistä, ja ehtojen kiertämiseksi Becker-tykin suunnitelmat myytiin Sveitsiin SEMAG-suunnittelutoimistolle, jolta ne osti Oerlikon. Patruunaksi tuli 20×72 RB, jonka keisarillisen Japanin laivaston ilmavoimat otti käyttöön 99-1-tykissä. Aseesta kehitettiin erilaisia versioita, joista 20×101-patruunaa käyttävän otti käyttöön keisarillisen Japanin laivaston ilmavoimat nimellä Tyyppi 99-2. Berliiniläinen Ikaria Werke muunsi tykin käyttämään 20×80-patruunaa, ja tämä versio oli Luftwaffen käyttämä ase. Tykin nimeksi vakiintui MG FF (Flügelfest, "siipiasennus") jota käytettiin varsinaisesta asennustavasta riippumatta.


title: MG FF

text: Tykki oli lipas- tai rumpysyöttöinen. Käytössä olivat 15 ammuksen tankolipas, 45, 60, sekä Fw 190 A-5:ssä 90:n patruunan rumpu. Ase laukaistiin sähköisesti. Ikaria/Veltenin vuonna 1941 suunnittelemaa vyösyöttöä ei otettu käyttöön, koska ase oli korvautumassa MG 151 -tykillä. MG FF:llä oli ongelmana rummun pienen kapasiteetin lisäksi matala lähtönopeus, 575–585 m/s sekä tulinopeus 520 laukausta minuutissa. Lisäksi sitä ei voinut käyttää synkronoituna ampumaan potkurikehän läpi. Muihin saman kaliiperin tykkeihin verrattuna se oli kuitenkin kevyt, 26,3 kg.


title: MG FF

text: MG FF tuli käyttöön Messerschmitt Bf 109E-3 -hävittäjässä, jossa sitä käytettiin siipiin asennettuna ampuen potkurikehän ulkopuolelta. Sitä kokeiltiin asennettuna sylinteriryhmien väliin ampumaan potkurinavan läpi, mutta sijoituksen aiheuttama korkea lämpötila heikensi luotettavuutta.


title: MG FF

text: MG FF modifioitiin 1940 ampumaan ohennettuseinämäistä Minengeschoß-ammusta, joka sisälsi 18,6 g PETN-räjähdysainetta. Tämä aseen nimeksi tuli MG FF/M. Ammuksen kevyemmän painon vuoksi latausmekanismi oli suunniteltava uudelleen, koska massasulun jousen jäykkyyden on vastattava patruunan rekyyliä.


title: MG FF

text: Ammuksen lähtönopeus nousi 700 m/s ja tulinopeus nousi 540 laukaukseen minuutissa.


title: MG FF

text: MG FF/M tuli käyttöön ensimmäisenä Bf 109 E-4 ja Bf 110 C-4 -hävittäjissä kesällä 1940. Raskaasti aseistetuissa Fw 190 -hävittäjissä käytettiin tyypillisesti sisempänä MG 151 -tykkiä ja ulompana siivissä MG FF/M -tykkiä, joista MG FF/M voitiin jättää pois painon säästämiseksi. Keveytensä ja pienehkön kokonsa ansiosta tykki soveltui hyvin Schräge Musik- asennukseen sekä käsikäyttöiseksi puolustusaseeksi. Tykki oli luotettava, mutta Me 109 - hävittäjissä raportoitiin aseen jäätymisestä Marraskuussa 1940.


title: Massive Addictive

text: Massive Addictive on metalliyhtye Amaranthen kolmas studioalbumi, joka julkaistiin Spinefarmin kautta 17. lokakuuta 2014. Se on myös Henrik Englundin ensimmäinen albumi murinalaulajana. Edellinen murinalaulaja Andreas "Andy" Solveström lähti yhtyeestä vuonna 2013.


title: Massive Addictive

text: Albumi debytoi Suomen virallisen listan sijalla 6.


title: GP3-kausi 2015

text: GP3-kausi 2015 oli GP3-sarjan kuudes kausi. Marussia Manor Racingin vetäytymisen myötä kauteen osallistui vähintään 24 autoa. Kausi oli samalla viimeinen GP3/13-auton rungolla. Seuraavalla kaudella siirryttiin uusiin GP3/16-autoihin.


title: GP3-kausi 2015

text: Sarjan mestaruuden voitti ranskalainen Esteban Ocon, toiseksi tuli italialainen Luca Ghiotto ja kolmanneksi saksalainen Marvin Kirchhöfer.


title: GP3-kausi 2015

text:
Uudet kuljettajat
Tallia vaihtaneet kuljettajatPoistuneet kuljettajat
Kausi alkoi 9. toukokuuta, Espanjan Barcelonasta ja päättyi 29. marraskuuta, Abu Dhabin Yas Marinan radalla. Saksan GP:n peruuntumisen myötä GP-luokkien kisat korvattiin Bahrainin osakilpailuilla, jotka ajettiin kauden toiseksi viimeisenä kisaviikonloppuna. Kilpailut ajettiin tuolloin FIA World Endurance Championship -sarjan yhteydessä.


title: GP3-kausi 2015

text: (*) = Tarkoittaa paalupaikkaa, joka on saavutettu pitkän kilpailun kahdeksannesta sijasta.


title: Berezin UB

text: Berezin UB (, "Berezinin yleiskäyttöinen konekivääri") on Mihail Berezinin suunnittelema 12,7 millimetrin kaasutoiminen, vyösyöttöinen konekivääri lentokoneasennuksiin. Konekivääriä valmistettiin vuosina 1943–1945 Tulassa ja Iževskissä 40 000 kappaletta vuodessa.


title: Berezin UB

text: Berezin suunnitteli synkronoidun 12,7×108 mm BS-konekiväärin vuosina 1937–1938 ja puolustuskomitea määräsi sen sarjavalmistukseen 12. huhtikuuta 1939 ennen armeijan testien valmistumista. Berezinin kilpailija oli aluksi ŠVAK, mutta sen käyttämä patruuna sopi vain tähän aseeseen Berezinin käyttäessä samaa patruunaa kuin maavoimien DŠK, joten kilpailevasta kehitystyöstä luovuttiin.


title: Berezin UB

text: Korjausten jälkeen tuloksena oli UB, jota valmistettiin kolmena versiona: UBK siipiasennuksiin (Крыльевой, Krylevoi), UBS potkurinkehän läpi ampuvana (Синхронный, Sinhronnyi) ja UBT pommikoneiden torniasennuksiin (Турельный, Turelnyi). Kaksi ensimmäistä mallia olivat paineilmalla ladattavia, torniasennettava käsin viritettävä ja siinä on pitempi ja raskaampi piippu sekä pistoolikahva tai käsikahvat. UB otettiin sotavarustukseen ja määrättiin sarjatuotantoon 22. huhtikuuta 1941.


title: Berezin UB

text: Berezin - konekiväärin paino oli 26 kg ja tulinopeus 800–1 050 laukausta minuutissa. Luodin lähtönopeus oli 860 metriä sekunnissa. Aseen teho oli verrattavissa Yhdysvaltojen Browning M2:een, mutta UB oli 20 kilogrammaa kevyempi tulinopeuden ollessa merkittävästi parempi. Tämä seurasi suunnittelun painotuksesta keskiarvoiseen käyttömäärään kestoiän sijaan.


title: Berezin UB

text: UBS-mallin konekivääriä on käytetty ainakin seuraavissa hävittäjissä: I-15, I-153BS, I-16 tyyppi 29, Jak-1B, Jak-3, Jak-7B, Jak-9, MiG-3 ja LaGG-3.


title: Berezin UB

text: UBK-mallia on käytetty Pe-2, MiG-3 ja MiG-15 UTI -koneissa.


title: Berezin UB

text: UBT-mallia on käytetty puolustusaseena pommittajissa Tupolev SB-2, Petljakov Pe-2, Jer-2, Tupolev Tu-2, Il-4, Petljakov Pe-8 sekä Iljušin Il-2 maataistelukoneessa. Ase oli tyypillisesti ampumossa tai tornissa yksittäisasennuksena.


title: Berezin UB

text: Berezin B-20-tykki ja Volkovin-Jartsevin VJa-23 perustuvat Berezinin mekanismiin.


title: Tetradekanoli

text: Tetradekanoli eli 1-tetradekanoli eli n-tetradekanoli eli tetradekyylialkoholi eli myristyylialkoholi on primäärinen suoraketjuinen alkoholi, jossa on neljätoista hiiliatomia. Yhdiste on huoneenlämmössä kiinteää vahamaista ainetta ja sen molekyylikaava on CHO ja rakennekaava CH(CH)OH.


title: Tetradekanoli

text: Tetradekanolin moolimassa on 214,387 g/mol, sulamispiste 37,6 °C, kiehumispiste 263 °C, tiheys 0,824 g/cm (vesi = 1,0 g/cm), leimahduspiste 141 °C ja CAS-numero 112-72-1. Tetradekanoli ei liukene veteen, mutta liukenee hyvin etanoliin, eetteriin, asetoniin ja bentseeniin.


title: Tetradekanoli

text: Tetradekanolia voidaan valmistaa pelkistämällä myristiinihappoa (CHO), jota esiintyy kookosöljyssä. Tetradekanolia käytetään kosmeettisissa ja farmaseuttisissa salvoissa ja voiteissa. Tetradekanolin nimeä käytetään joskus virheellisesti kaupallisissa yhteyksissä tarkoitettaessa oikeasti yhdisteen isomeeriä 2-metyyli-7-etyyli-4-undekanolia (CAS 103-20-8).


title: Tetradekanoli

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Villakaktukset

text: Villakaktukset ("Espostoa") on eteläamerikkalainen 16 lajia käsittävä kaktuskasvisuku, jonka tieteellinen nimi kunnioittaa perulaista kasvitieteilijää nimeltään Nicolas E. Esposto. Villakaktukset ovat yöllä kukkivia pylväsmäisiä ja tiheäpiikkisiä, ja niiden kukat sijaitsevat lateraalisissa kefalioissa.


title: Villakaktukset

text: Villakaktukset ovat puumaisia tai pensasmaisia, tavallisesti runsashaaraisia. Pystykasvuiset, pylväsmäiset ja runsasuurteiset varret voivat saavuttaa neljän metrin korkeuden. Areoleissa on lukuisia piikkejä ja pitkiä karvoja, jotka muodostavat verkkomaisen suojan varren ympärille. Piikeistä vain osa on kovia, loput karvamaisia. Kefaliot, joihin kukat kehittyvät, ovat varren sivulla lateraalisesti ja peittävät vartta usean uurteen levyisesti. Kukat ovat putkimaisia tai kellomaisia, punertavia tai valkoisia, toisinaan pieniä. Pohjusmalja on lyhyt ja pienten terävien suomujen ja karvojen peittämä, piikitön. Kehälehdet ovat lyhyitä, toisinaan kärjistään alaspäin kääntyneet. Hedelmä on pallomainen tai munamainen, mehevä, vihreä tai punainen ja sen pinnalla on toisinaan karvatupsuja. Kuihtuneita kehälehtiä on hedelmässä jäljellä. Siemenet ovat monenlaisia, soikeita tai melkein hattumaisia, ruskeita.


title: Villakaktukset

text: Villakaktukset kasvavat Etelä-Amerikassa päiväntasaajan eteläpuolella Etelä-Ecuadorista Peruun ja Boliviaan ulottuvalla alueella.


title: Villakaktukset

text: Aikaisemmin lajeja on viety moniin eri sukuihin, ja suku kuvattiin tieteelle aikoinaan yksilajisena. Nyttemmin on sukuja yhdistelty ja näin on syntynyt 16-lajinen villakatusten suku, jolle eri tutkijoista koostuva The International Cactaceae Systematic Group (kansainvälinen kaktussystematiikan ryhmä) on antanut hyväksyntänsä.


title: Villakaktukset

text: Anderson E. F. 2001: The Cactus Family. - Timber Press. Portland, Oregon. ISBN 0-88192-498-9


title: Villakaktukset

text: Kasvien suomenkieliset nimet.


title: Kellomies

text: Kellomies – rannekellot ajan käyttöesineinä ja harrasteena on Joona Vuorenpään kirjoittama, vuonna 2011 ilmestynyt ensimmäinen suomalainen tietokirja rannekelloista. Kirjassa keskitytään erityisesti mekaanisiin rannekelloihin ja esitellään tunnetuimpia kellobrändejä. Kellomies-kirja toimi ilmestyttyään yhtenä keskeisenä innoittajana nykyiselle suomalaiselle kelloharrastukselle ja teki tunnetuksi harrastuksen kansainvälisiä tuulia.


title: Kellomies

text: Kellomies on myös historiallinen yleisnimi kelloalan koulutuksen saaneelle ammattilaiselle sekä nykyajan innokkaalle rannekelloharrastajalle.


title: George Villiers (Buckinghamin ensimmäinen herttua)

text: George Villiers (28. elokuuta 1592 – 23. elokuuta 1628) oli Jaakko I:n suosiossa ollut Buckinghamin herttua.


text: Jaakko I ja Villiers tapasivat ensimmäisen kerran vuonna 1614, mistä alkaen Villiers oli kuninkaan suosiossa. Buckinhhamin herttua hänestä tuli vuonna 1617 ja markiisi vuonna 1619.


text: Villiers kannatti prinssi Kaarlen ja Espanjan Filip III:n tyttären avioliittoa, joka ei kuitenkaan toteutunut.


text: Villiers salamurhattiin vuonna 1625.


text: George Villiers esiintyy fiktiivisenä hahmona Alexandre Dumas’n kirjassa "Kolme muskettisoturia" (1844), jossa hänet kuvataan Anna Itävaltalaisen rakastajana.


title: Finnevikinsilta

text: Finnevikinsilta () yhdistää Matinkylän ja Finnoon asuinalueet Finnobäckenin laakson yli Etelä-Espoossa. Sillan pituus on 365 metriä, eli se on Espoon pisin silta. Silta on osa länsimetroon liittyvää infrarakentamista, ja se tulee palvelemaan erityisesti Matinkylän metroasemalle kohdistuvaa liityntäliikennettä Suomenojantien jatkeena. Sillalla on myös kevyen liikenteen väylät. Etelänpuoleinen kevyen liikenteen väylä on poikkeuksellisen leveä, joten sille voi pysähtyä ihailemaan lintukosteikon elämää liikennettä häiritsemättä.


title: Finnevikinsilta

text: Sillan eteläpuolella sijaitseva lintuallas ja lähes umpeen maatunut merenlahti ovat merkittäviä lintujen pesimäalueita. Siltaa rakennettaessa pidettiin noin puolen vuoden tauko rakennustöistä, jotta lintujen pesimäkautta ei häiritä.


title: Finnevikinsilta

text: Sillan rakennuskustannukset olivat noin 12 miljoonaa euroa. Lisäksi tieyhteyksiä rakennettiin noin viidellä miljoonalla eurolla. Sillan rakenteisiin käytettiin noin miljoona kiloa terästä ja lähes 9 000 kuutiota betonia.


title: Finnevikinsilta

text: Finnevikinsilta avattiin käyttäjille 29. elokuuta 2015, avajaisohjelmassa oli nauhan katkaisu ja kansanjuhla sillalla. Ajoneuvoliikenne pääsi sillalle 31. elokuuta 2015.


title: Finnevikinsilta

text: Silta on tyypiltään betoninen jännitetty palkkisilta. Sen on suunnitellut WSP Finland ja urakoinut Graniittirakennus Kallio Oy.


title: Tam Lin

text: Tam Lin (; myös "The Ballad of Tam-Lin"; "The Devil’s Woman"; Yhdysvalloissa nimikkeenä "The Devil’s Widow") on vuonna 1970 ensi-iltansa saanut Roddy McDowallin ohjaama brittiläinen kauhuelokuva, jonka pääosissa ovat Ava Gardner ja Ian McShane. "Tam Lin" kertoo ikääntyvästä mutta kauniista naisesta, joka pitää suihkuseurapiiriystävänsä nuorina noituuden, mustan magian, avulla. "Tam Lin" on ainoa Roddy McDowallin ohjaama elokuva.


title: Tam Lin

text: "Tam Lin" perustuu Robert Burnsin perinteiseen skottirunoon "The Ballad of Tam Lin" (noin 1792), jonka pohjalta William Spier laati elokuvan käsikirjoituksen. Elokuvan tuottajina olivat Alan Ladd Jr. ja Stanley Mann. "Tam Lin" kuvattiin työnimellä "Games and Toys" Technicolor-elokuvausmenetelmällä Skotlannin Scottish Bordersin Peeblesin kylässä ja Englannin Buckinghamshiren Iverissä Pinewood Studiosilla heinä-lokakuussa 1969. Elokuvan tuotantoyhtiöinä olivat Commonwealth United Entertainment ja Winkast Film Productions.


title: Tam Lin

text: "Tam Lin" sai ensi-iltansa Isossa-Britanniassa joulukuussa 1970 ja Yhdysvalloissa syyskuussa 1972. Elokuvan levityksestä vastasi Yhdysvalloissa American International Pictures. "Tam Lin" on julkaistu VHS:nä, DVD:nä ja Blu-raynä. VHS-julkaisu julkaistiin vuonna 1998 ja DVD- ja Blu-ray-julkaisut vuonna 2013.


title: Alppihiihdon maailmancup 2014–2015

text: Alppihiihdon maailmancup 2014–2015 oli historian 49. alppihiihdon maailmancup -kausi. Kausi alkoi Itävallan Söldenissä 25. lokakuuta 2014 ja päättyi Ranskan Méribelissä 22. maaliskuuta 2015. Miehillä oli 37 osakilpailua 19 eri paikassa ja naisilla 32 osakilpailua 15 eri paikassa. Kauden aikana oli tarkoitus laskea yksi pujottelun kaupunkikilpailu, Münchenissä, mutta se peruttiin. Lisäksi kalenterissa oli Méribelissä järjestetty joukkuekilpailu.


title: Jalokeltajäkälät

text: Jalokeltajäkälät ("Xanthomendoza") on heimoon Teloschistaceae kuuluva suku. Suvun lajit ovat pieniä ja muodoltaan lehtimäisiä. Väri on oranssinkeltainen. Jäkälä on kauttaaltaan kuorikerroksen peittämä. Jalokeltajäkälät muistuttavat keltajäkäliä, mutta eroavat niistä siten, että niiden kotelomaljoissa on ripsimäisiä muodostumia laidoilla ja kuromat ovat muodoltaan liereitä. Sukuun kuuluvia lajeja ovat pahtakeltajäkälä ("X. borealis") ja jalokeltajäkälä ("X. fulva").


title: Eulychnia

text: "Eulychnia" on vähälajinen eteläamerikkalainen kaktuskasvisuku, jonka kookkaimmat lajit muodostavat metsiköitä. Sen tieteellinen nimi juontaa kreikankielisestä sanasta lykhnos 'lamppu', johon on liitetty etuliite eu- 'hyvä, normaali, oikea'; suomeksi niitä voisi siten nimittää lampunjalkakatuksiksi. Suvun anatominen erityispiirre on varsissa esiintyvät kivisolut (sklereidit), jotka erottuvat selvästi ympäröivästä solukosta eli ovat ns. idioblasteja.


title: Eulychnia

text: "Eulychnia"-lajit ovat pensaita tai puumaisia ja haarovia kaktuksia. Varret ovat suoria, pystykasvuisia tai maanmyötäisiä. Uurteita niissä on 9-16. Kääpiöversoissa eli areoleissa on villamaista karvoitusta tai pitkiä karvoja ja usein hyvinkin vahvoja ja pitkiä piikkejä. Pienet kukat puhkeavat varren kärjen tuntumaan ja ovat kellomaisia tai suppilomaisia, valkoisia tai vaaleanpunaisia. Kasvit kukkivat sekä päivällä että yöllä. Hyvin lyhyissä pohjusmaljoissa ja vartalon tyvellä ns. perikarpellissa on villamaista karvaa tai sukasmaisia piikkejä, ja ne ovat suomujen peittämiä. Hedelmä on pallomainen, mehevä, suomu- tai karvapeitteinen, harvoin piikkinen. Siemenet ovat leveän soikeita, himmeän mustia tai harmaita ja nystypintaisia.


title: Eulychnia

text: Lampunjalkakaktukset kasvavat Etelä-Perun ja Pohjois-Chilen rannikkokaistaleella sumujen kastelemilla aavikoilla. Harvoin niitä tapaa Andien rinteillä tuhatta metriä korkeammalla.


title: Eulychnia

text: "Eulychnia"-kaktuksia on kuvattu yhteensä 14, mutta uudempi käsitys on, että niitä on vain viisi.Anderson E. F. 2001: The Cactus Family. - Timber Press. Portland, Oregon. ISBN 0-88192-498-9


title: Aleksandras Antipovas

text: Aleksandras Antipovas (, s. 9. maaliskuuta 1955 Bagdonys, Panevėžys, Neuvostoliitto) on liettualainen, Neuvostoliittoa edustanut kestävyysjuoksija. Hän saavutti pronssia EM-kisojen 10 000 metrillä Prahassa 1978 ennätysajallaan 27.31,50. Neuvostoliittoa edustaessaan hänet tunnettiin paremmin nimellä Aleksandr Antipov.


title: Ignition (EP)

text: Ignition on saksalaisen hard rock/heavy metal -yhtye Unisonicin ensimmäinen EP. Siinä on kaksi tulevan albumin kappaletta, demokappale ja liveversio Helloweenin kappaleesta "I Want Out". Levy julkaistiin 27. tammikuuta 2012.


title: Avovesiuinnin Euroopan-mestaruuskilpailut 2008

text: Avovesiuinnin Euroopan-mestaruuskilpailut järjestettiin vuonna 2008 Kroatian Dubrovnikissa 9.–14. syyskuuta. Kilpailujen järjestäjänä toimi Euroopan uimaliitto LEN.


title: Kiristäjä (vuoden 1975 elokuva)

text: Kiristäjä (; Yhdysvalloissa nimikkeenä "The Executioner") on vuonna 1975 ensi-iltansa saanut Cyril Frankelin ohjaama brittiläis-itävaltalais-yhdysvaltalainen jännityselokuva, jonka pääosissa ovat Dirk Bogarde, Ava Gardner ja Bekim Fehmiu.


title: Kiristäjä (vuoden 1975 elokuva)

text: "Kiristäjä" -elokuvan käsikirjoituksen laati Robin Estridge oman romaaninsa pohjalta. Elokuvan tuotti Paul Mills ja elokuvasi Freddie Young. Elokuva kuvattiin Technicolor-elokuvausmenetelmällä Itävallan Gmundenissa vuoden 1975 aikana. Elokuvan tuotantoyhtiöinä olivat Sascha-Verleih ja Warner Brothers. "Kiristäjä" sai ensi-iltansa Länsi-Saksassa 17. lokakuuta 1975, ja Ison-Britannian ensi-ilta oli 20. marraskuuta 1975. Suomessa elokuva sai ensi-iltansa 30. tammikuuta 1976.


title: Keltajäkälät

text: Keltajäkälät ("Xanthoria") on heimoon Teloschistaceae kuuluva suku. Suvun lajit ovat kookkaita ja muodoltaan lehtimäisiä. Yleisväri on oranssinkeltainen, mutta alapinta on vaaleampi. Jäkälä on kauttaaltaan kuorikerroksen peittämä ja alpuolelta sileä. Sekovarren sisäpuolella on nystymäisissä muodostumissa kuromapulloja. Sukuun kuuluvia lajeja ovat merikeltajäkälä ("X. aureola"), seinäkeltajäkälä ("X. candelaria"), loistokeltajäkälä ("X. elegans"), haavankeltajäkälä ("X. parietina"), pikkukeltajäkälä ("X. polycarpa"), ryynikeltajäkälä ("X. sorediata") ja jyväskeltajäkälä ("X. ucrainica").


title: Magreglio

text: Magreglio on kunta Pohjois-Italiassa Comon maakunnassa Lombardian alueella. Se sijaitsee Comojärven rajaamalla kolmionmuotoisella niemellä.


title: Magreglio

text: Magreglio on tunnettu polkupyöräilijöiden pyhiinvaelluspaikkana. Kunnan papin Ermelindo Viganòn ehdotuksesta paavi Pius XII julisti Madonna del Ghisallon pyöräilijöiden pyhimykseksi, ja Magreglioon rakennettiin hänelle pyhäkkö.


title: Facheiroa

text: "Facheiroa" on kaktuskasveihin kuuluva suku, jossa on kolme brasilialaista tropiikin lajia.


title: Facheiroa

text: Lajit ovat pensasmaisesti tai puumaisiksi kasvavia, jopa viisi metriä korkeita lyhytrunkoisia kaktuksia. Varret ovat pystykasvuisia ja pylväsmäisiä ja niissä on 12-25 uurretta, joskus enemmänkin. Piikit ovat vaihtelevanlaisia. Varren osa, johon kukat syntyvät on toisinaan erilaistunut lateraaliseksi kefalioksi, joka on joko varteen uponnut tai sen pinnalla. Kasvit kukkivat yöllä putkimaisin kukin. Niissä on paljon pieniä limittäisiä suomuja. Kukan tyviosat ovat runsaskarvaisia. Kehälehdet ovat lyhyet ja alimmat heteet muodostavat osittain umpinaisen mesiäiskammion. Avautumaton hedelmä on pallomainen, mehevä, vihreä, ruskea tai purppurainen ja lähes läpikuultava. Malto on mehukas.


title: Facheiroa

text: "Facheiroa"-kaktukset kasvavat Brasilian koillisosassa Bahian maakunnassa.


title: Facheiroa

text: Anderson E. F. 2001: The Cactus Family. - Timber Press. Portland, Oregon. ISBN 0-88192-498-9


title: Avovesiuinnin Euroopan-mestaruuskilpailut 2011

text: Avovesiuinnin Euroopan-mestaruuskilpailut järjestettiin vuonna 2011 Israelin Eilatissa 7.–11. syyskuuta. Kilpailujen järjestäjänä toimi Euroopan uimaliitto LEN. Kisojen menestynein maa oli kuusi mitalia (viisi kultaa, yksi hopea) saavuttanut Italia.


text: Isäntämaa


title: Norma Talmadgen filmografia

text: Norma Talmadge (1894–1957) näytteli yhteensä 20 vuotta (1910–1930) kestäneen elokuvauransa aikana yli 300:ssa lyhyessä ja pitkässä elokuvassa. Seuraavassa luettelossa on Internet Movie Databasen listaama filmografia, joka sisältää 165 hänen elokuvaesiintymistään. Filmografia sisältää hänen kaikki pitkät elokuvansa. Lisäksi artikkelissa on hänen tuottajan työnsä. 1930-luvulla eläkkeellä ollessaan hän esiintyi myös toisen aviopuolisonsa George Jesselin vaudeville-esityksissä ja radiokuunnelmassa "The George Jessel Show" vuosina 1937–1938.


title: Ignition

text: Ignition voi tarkoittaa seuraavia:


title: Valkokulmaorneero

text: Valkokulmaorneero ("Cranioleuca antisiensis") on orneeroiden heimoon kuuluva varpuslintu.


title: Valkokulmaorneero

text: Valkokulmaorneeroa tavataan Ecuadorissa ja Perussa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.


title: Perunorneero

text: Perunorneero ("Cranioleuca baroni") on orneeroiden heimoon kuuluva varpuslintu.


title: Perunorneero

text: Perunorneeroa tavataan Perussa. Lajia on kuvattu melko yleiseksi, mutta laikuttaisesti esiintyväksi. Sen kannankehitys on vakaa, ja se on luokiteltu elinvoimaiseksi.


title: Glukonihappo

text: Glukonihappo (CHO) on aldonihappoihin kuuluva orgaaninen yhdiste ja glukoosin hapettumistuote. Yhdistettä voidaan käyttää elintarvikkeissa lisäaineena ja metalli-ionien kelatointiin.


title: Glukonihappo

text: Glukonihappoa esiintyy luonnossa monissa eliöissä ja erityisen runsaasti sitä on muun muassa viinissä ja hunajassa. Huoneenlämpötilassa yhdiste on väritöntä, kiteistä kiinteää ainetta. Yhdiste liukenee helposti veteen ja orgaanisiin liuottimiin ja on keskivahva happo. Sen happovakion arvo on 1,99 · 10. Emästen kanssa yhdiste muodostaa suoloja ja alkoholien kanssa estereitä. Glukonihappo muodostaa komplekseja monien kahden- ja kolmenarvoisten metalli-ionien kanssa ja se on monihampainen ligandi, joka sitoutuu metalli-ioniin sekä karbonyyliryhmällään että hydroksyyliryhmillään. Sekä kiinteänä, että liuoksessa glukonihappo on kemiallisessa tasapainossa kahden laktonimuodon glukono-1,4-laktonin eli glukono-γ-laktonin ja glukono-1,5-laktonin eli glukono-δ-laktonin kanssa. Glukonihappo on optisesti aktiivinen yhdiste ja sen ominaiskiertokyky vesiliuoksessa 25 °C:n lämpötilassa on −5,4°. Glukonihappo voidaan hapettaa glukaarihapoksi.


title: Glukonihappo

text: Glukonihappoa voidaan valmistaa joko kemiallisesti tai bioteknillisesti. Ensimmäisen kerran happoa valmistettiin vuonna 1887 hapettamalla glukoosia kloorin avulla. Kemiallisesti glukoosi voidaan hapettaa glukonihapoksi vetyperoksidin, ilman hapen tai otsonin avulla platinaryhmän metallien katalysoimana. Hapetus voidaan suorittaa myös elektrolyyttisesti. Teollisessa mittakaavassa sitä valmistetaan kuitenkin lähinnä bioteknillisesti hyödyntämällä "Aspergillus niger"-homeen glukoosioksidaasientsyymiä, joka hapettaa glukoosin glukono-δ-laktoniksi ja hydrolyysi laktonaasientsyymin katalysoimana johtaa glukonihappoon.


title: Glukonihappo

text: Koska glukonihappo muodostaa vesiliukoisia komplekseja monien metalli-ionien kanssa ja se ei ole korrodoivaa sitä käytetään teollisuudessa metallipintojen puhdistamiseen liasta ja ruosteesta. Sen etuna on myös, että se on myrkytöntä ja biohajoavaa. Yhdistettä ja sen suoloja käytetään myös lääketieteessä. Glukonihappoa voidaan käyttää elintarvikkeissa happamuudensäätö- ja stabilointiaineena. Sen E-koodi on E 574.


title: Pisamakanastero

text: Pisamakanastero ("Thripophaga gutturata") eli aiemmalta nimeltään pisamaorneero on orneeroiden heimoon kuuluva varpuslintu.


title: Pisamakanastero

text: Pisamakanasteroa tavataan laajalla alueella Etelä-Amerikan pohjoisosissa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.


title: Ouro Ali

text: Ouro Ali on maalaiskunta Moptin alueen Djennén piirissä Malissa. Sen keskuskylä Senossa sijaitsee Nigerjoen ja Banin välisellä tulva-alueella viisi kilometriä Djennéstä pohjoiseen. Kunnassa on 10 400 asukasta (vuonna 2009).


title: Ouro Ali

text: Ouro Alin kunta rajoittuu pohjoisessa Djennén piirin Kéwan, idässä Deraryn, etelässä Djennén ja Pondorin ja lännessä Néma-Badenyakafon kuntiin. Kuntaan kuuluu 12 kylää. Asukkaat ovat etupäässä bambaroita ja fulbeja.


title: Ouro Ali

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maapähkinä, lehmänpapu ja maapapu. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja sekä pienimuotoista kaupankäyntiä, joka suuntautuu Djennéen, Yebéen ja Mougnaan.


title: Ouro Ali

text: Senossasta on ympärivuotinen tieyhteys Djennéen. Liikennöintiin käytetään myös vesiteitä. Palveluihin kuuluu kolme koulua ja terveysasema.


title: Niansanarié

text: Niansanarié on maalaiskunta Moptin alueen Djennén piirissä Malissa. Sen keskuskylä Kéké sijaitsee Banijoen länsirannalla 30 kilometriä Djennéstä etelään. Kunnassa on 4 900 asukasta (vuonna 2009).


title: Niansanarié

text: Niansanarién kunta rajoittuu lännessä Djennén piirin Néma-Badenyakafon, pohjoisessa Pondorin ja idässä Dandougou Fakalan sekä etelässä Ségoun alueen Sanin piirin Baramandougoun kuntiin. Seutu kuuluu Sahelin ja Sudanin siirtymävyöhykkeeseen. Osa kunnasta sijaitsee Banin tulva-alueella.


title: Niansanarié

text: Kuntaan kuuluu kuusi kylää. Asukkaat ovat bambaroita, bozoja, fulbeja ja belloja.


title: Niansanarié

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi ja riisi. Kotieläimiä ovat naudat, lampaat, vuohet, aasit ja siipikarja. Kaupankäynti suuntautuu etupäässä Djennéen, Baramadougouhon ja Konioon. Kékéssä pidetään markkinat.


title: Niansanarié

text: Kunnan liikenneyhteydet ovat heikot. Tulva-aikaan tärkein kulkuväylä on Banijoki. Palveluihin kuuluu neljä alakoulua, koulutus- ja kehittämiskeskus (CED) sekä terveysasema.


title: Néma-Badenyakafo

text: Néma-Badenyakafo on maalaiskunta Moptin alueen Djennén piirissä Malissa. Sen keskuskylä Mougna sijaitsee Banijoen tulva-alueella 30 kilometriä Djennéstä länteen. Kunnassa on 45 900 asukasta (vuonna 2009).


title: Néma-Badenyakafo

text: Néma-Badenyakafon kunta rajoittuu pohjoisessa Djennén piirin Kéwan sekä idässä Ouro Alin, Pondorin ja Niansanarién kuntiin sekä etelässä Ségoun alueen Sanin ja lännessä Macinan piireihin. Seutu kuuluu Sahelin ja Sudanin siirtymävyöhykkeeseen.


title: Néma-Badenyakafo

text: Kuntaan kuuluu 30 kylää. Asukkaat ovat bambaroita, bozoja, fulbeja ja belloja.


title: Néma-Badenyakafo

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi ja hirssi. Kunnassa pidetään viidet viikoittaiset markkinat, joista tärkeimmät ovat Mougnassa.


title: Néma-Badenyakafo

text: Kunnan liikenneyhteydet ovat heikot. Tulva-aikaan liikennöinti tapahtuu vesiteitse. Palveluihin kuuluvat kymmenen alakoulua, yläkoulu ja kaksi terveysasemaa.


title: Madiama

text: Madiama on maalaiskunta ja sen keskuskylä Moptin alueen Djennén piirissä Malissa. Se sijaitsee Banijoen tulva-alueen itäreunalla 27 kilometriä Djennéstä kaakkoon. Kunnassa on 12 400 asukasta (vuonna 2009).


title: Madiama

text: Madiaman kunta rajoittuu lännessä Djennén piirin Dandougou Fakalan ja Djennén, pohjoisessa Fakalan sekä idässä ja etelässä Ségoun alueen Tominianin piirin Timissan ja Ouanin kuntiin. Seutu kuuluu Sahelin vyöhykkeeseen. Kaksi kolmasosaa kunnasta sijaitsee Banin tulva-alueella.


title: Madiama

text: Kuntaan kuuluu kymmenen kylää. Asukkaat ovat etupäässä markoja. Heidän lisäkseen kunnassa asuu fulbeja, boboja, bambaroita ja tuaregeja.


title: Madiama

text: Paikallisia elinkeinoja ovat maanviljely, karjanhoito, kalastus ja kaupankäynti. Tärkeimmät viljelykasvit ovat hirssi, riisi, durra, lehmänpapu ja maapähkinä. Madiamassa pidetään viikoittaiset markkinat.


title: Madiama

text: Madiaman ohi kulkee Bamakon ja Moptin välinen maantie RN6, josta haarautuu tie Djennéen. Palveluihin kuuluu viisi alakoulua, yläkoulu ja terveysasema.


title: Kéwa

text: Kéwa on maalaiskunta Moptin alueen Djennén piirissä Malissa. Sen keskuskylä Kouakourou sijaitsee Nigerjoen rannalla 35 kilometriä Djennéstä pohjoiseen. Kunnassa on 24 200 asukasta (vuonna 2009).


title: Kéwa

text: Kéwan kunnan pinta-ala on 986 neliökilometriä. Se rajoittuu etelässä Djennén piirin Deraryn, Ouro Alin ja Néma-Badenyakafon sekä pohjoisessa Togué Morarin, koillisessa Moptin piirin Ouro Modin ja idässä Soyen, luoteessa Ténenkoun piirin Diakan ja Diafarabén ja lounaassa Ségoun alueen Macinan piirin Matomon kuntiin. Seutu kuuluu Sahelin vyöhykkeeseen. Nigerin lisäksi kunnan alueella virtaavat sen sivujoet Bani, Tounanké, Donantièpa ja Toumantié, jotka muodostavat useita järviä.


title: Kéwa

text: Kuntaan kuuluu 16 kylää. Asukkaat ovat bozoja, somonoja, fulbeja, bambaroita ja songhaita.


title: Kéwa

text: Paikallisia elinkeinoja ovat maanviljely, karjanhoito, kalastus ja kaupankäynti. Tärkeimmät viljelykasvit ovat riisi ja hirssi. Kotieläimiä ovat naudat, lampaat, vuohet, aasit ja siipikarja. Kunnassa pidetään kolmet viikoittaiset markkinat.


title: Kéwa

text: Kunnan liikenneyhteydet ovat heikot. Tulva-aikaan ainoa liikenneväline on vene. Palveluihin kuuluu seitsemän alakoulua ja kaksi terveysasemaa.


title: Femaye

text: Femaye on maalaiskunta Moptin alueen Djennén piirissä Malissa. Sen keskuskylä Taga sijaitsee Banijoen länsirannalla 20 kilometriä Djennéstä koilliseen. Kunnassa on 16 400 asukasta (vuonna 2009).


title: Femaye

text: Femayen kunta rajoittuu idässä ja etelässä Djennén piirin Fakalan, lännessä Deraryn ja pohjoisessa Moptin piirin Soyen kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa, josta osa sijaitsee Banin tulva-alueella.


title: Femaye

text: Kuntaan kuuluu 21 kylää. Asukkaat ovat etupäässä bambaroita, markoja, fulbeja ja bozoja.


title: Femaye

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, lehmänpapu, durra ja riisi. Tagan ja Dorobougoun kylissä pidetään markkinat.


title: Femaye

text: Kunnan liikenneyhteydet ovat heikot. Tagasta on kuivana aikana reitti Djennéen ja Sofaraan. Tulva-aikaan liikennöinti tapahtuu vesiteitse. Palveluihin kuuluvat viisi alakoulua, yläkoulu ja terveysasema.


title: Ekenäs IF (jalkapallo)

text: Ekenäs Idrottsförening eli EIF on tammisaarelainen jalkapalloseura ja osa vuonna 1905 perustettua samannimistä yleisseuraa. Jalkapallo on ollut mukana EIF:n lajivalikoimassa vuodesta 1907. EIF:n peliasussa (2014) on vihreä paita ja valkoiset housut ja sukat. II-peliasussa paita on musta ja housut ja sukat vihreät. EIF:n kotikenttä kaudella 2014 oli Tammisaaren keskuskenttä. Kaudeksi 2015 EIF nousi jalkapallon Ykköseen Jari Rantasen valmentamana.


title: Ekenäs IF (jalkapallo)

text: EIF pelasi ensimmäiset jalkapallo-ottelunsa 1907. Yhteensä neljästä ottelusta kaksi pelattiin Tammisaaressa ja kaksi Helsingissä, jolloin vastustajat olivat Unitas ja HJK. Vuonna 1907 EIF liittyi SPL:oon, ja seuran jalkapallojaosto perustettiin 6. tammikuuta 1908. Sarjajalkapalloilussa EIF oli mukana alusta alkaen: vuonna 1930 se pelasi B-sarjassa ja 1933 EIF käväisi yhden kauden ajan A-sarjassa. Kaudella 1933 jalkapallon pääsarjassa EIF hävisi kaikki 14 ottelua sijoittuen sarjassa viimeiseksi.


title: Ekenäs IF (jalkapallo)

text: EIF on pelannut kausi 1930 mukaan lukien kymmenen kautta 1930–1950-luvuilla Suomen toiseksi korkeimmalla sarjatasolla B-, Itä-Länsi ja Suomensarjassa. 1970-luvun sarjauudistuksen jälkeen EIF on pelannut säännöllisesti Kakkosessa, viimeksi kausilla 2012–2014.


title: Ekenäs IF (jalkapallo)

text: Seuran edustusjoukkueen toiseksi valmentajaksi valittiin kaudeksi 2014 entinen HJK:n ja A-maajoukkueen pelaaja Jari Rantanen. Kauden päätteeksi EIF nousi Ykköseen voittamalla nousukarsinnoissa helsinkiläisen Atlantiksen yhteismaalein 6–4. Seura oli ollut lähellä nousua jo edellisellä kaudella 2013, mutta tuolloin FC Jazz oli karsinnoissa parempi yhteistuloksella 4–2.


title: Ekenäs IF (jalkapallo)

text: Ykkösen kaudella 2015 EIF sijoittui sarjassa kahdeksanneksi. Seuraavalla kaudella 2016 sijoitus oli jälleen kahdeksas, joten EIF säilytti toistamiseen viimeisenä joukkueena sarjapaikkansa. Kaudella 2017 EIF ylsi pykälää korkeammalle, seitsemänneksi.


title: Ekenäs IF (jalkapallo)

text: Vuoden 2018 Suomen Cupissa EIF ylsi välieriin, jossa se hävisi kotonaan Veikkausliigan FC Interille 0–5.


title: Ekenäs IF (jalkapallo)

text: EIF/Akademi pelaa kaudella 2018 Kolmosessa ja naisten edustusjoukkue Naisten Kolmosessa. Lisäksi EIF:llä on muun muassa lukuisia juniorijoukkueita pojissa ja tytöissä.


title: Malediivit olympialaisissa

text: Malediivit osallistui olympialaisiin ensimmäistä kertaa vuoden 1988 kesäolympialaisissa Soulissa ja on sen jälkeen osallistunut jokaisiin kesäolympialaisiin. Talviolympialaisiin maa ei ole osallistunut. Malediivit ei ole voittanut yhtäkään mitalia.


title: Parittelu

text: Parittelu on eläinten pariutumista lisääntymistarkoituksessa. Parittelussa uroksen siittiö yleensä hedelmöittää naaraan munasolun. Joidenkin lajien uros siirtää sukusolunsa naaraan sisään, ja joidenkin lajien kuten kalojen parit laskevat sukusolunsa yhteen kehon ulkopuolella. Parittelu tapahtuu yleensä sukupuolielinten yhtymisellä, kuten yhdynnässä, tai kosketuksella.


title: Parittelu

text: Useimmat nisäkäslajit parittelevat kiima-aikanaan, jolloin munasolun hedelmöittyminen on mahdollista ja eläin on seksuaalisesti aktiivinen. Parittelua edeltää monilla eläinlajeilla soidinkäyttäytyminen.


title: Parittelu

text: Useimmat linnut parittelevat niin, että uros nousee naaraan selkään ja laskee kloaakistaan siittiöitä nopeasti naaraan kloaakkiin. Vesilinnuilla penis auttaa siemennesteen turvaamisessa viemällä sen syvemmälle, joten joutsenella, hanhella ja sorsalla on penis, kuten maalinnuista myös esimerkiksi kiivillä ja strutsilla.


title: Parittelu

text: Joillakin hyönteislajeilla on tavallisesta poikkeavia parittelutapoja. Lutikka parittelee niin että uros työntää sukuelimensä naaraan kuoren läpi. Hyppyhäntäisuros laskee siemennesteen naaraan ympärille ja naaras kerää sen sisäänsä. Rukoilijasirkkanaaras usein syö kumppaninsa parittelun aikana.


title: Parittelu

text: Kalat parittelevat kutemalla, jossa naaras laskee mätinsä veteen ja koiras hedelmöittää sen maidillaan.


title: Parittelu

text: Australialaistutkija John Long on arvioinut, että ensimmäisiä sisäisesti parittelevia eläimiä olivat luultavasti 380 miljoonaa vuotta sitten eläneet panssarikalojen ("Placodermi") "Antiarchi"-heimoon kuuluvat "Microbrachius dicki" -lajin kalat.


title: Koneenelin

text: Koneenelin tarkoittaa koneen osaa, joka vastaa jostakin koneen rakenteen toiminnosta. Näitä osia on kolmea perustyyppiä:


title: Koneenelin

text: Koneen ulkoasulle tärkeiden suoja- ja kotelointirakenteiden muotoa, kuviointia tai väriä ei pidetä yleisesti koneeneliminä, vaikka ne ovat koneen muotoilun kannalta tärkeitä ominaisuuksia koneen osien ja käyttäjän välillä


title: Koneenelin

text: Erityisesti koneenelimellä tarkoitetaan sellaisia koneen osia, joita käytetään monissa eri koneissa samantyyppisinä, kuten ruuveja, kiiloja, laakereita, paineilmasylintereitä, venttiilejä ja muita vastaavia. Valmistajat tarjoavat näitä osia tyyppillisesti eri rakennemitoilla ja jonkun standardin mukaisina. Koneenelimet voivat olla koneen piirteitä, kuten kierteytettyjä reikiä ja liukupintoina toimivia tasoja tai ne voivat olla erillisiä osia, kuten pyöriä, akseleita, taljoja, rullalaakereita tai vaihteita. Kaikki yksinkertaiset koneet ovat kuvattavissa koneeneliminä ja monet koneenelimet sisältävät yksinkertaisia koneita. Esimerkiksi johderuuvi on kuvattavissa kaltevana tasona joka kiertyy akselin ympäri. Moni konesuunnitelma, keksintö tai suunnittelutyö vaatii eri koneenelimien tuntemusta sekä näiden osaavaa ja luovaa yhdistämiskykyä koneenosaksi tai kokoonpanoksi, joka täyttää kunkin toiminnon vaatimukset. Useita koneenelimiä, kuten paineastoita koskevat erilaiset viranomaismääräykset ja hyväksyntäkäytännöt, joita on annettu tarvallisuussyistä.


title: Eteläcatanduanesinbikol

text: Eteläcatanduanesinbikol eli virac on Filippiineillä Catanduanesin provinssissa puhuttu bikol-kieli. Sitä puhui vuoden 2000 väestönlaskennan mukaan äidinkielenään ihmistä.


title: Eteläcatanduanesinbikol

text: Eteläcatanduanesinbikol luokitellaan rannikkobikol-kielten ryhmään yhdessä keskibikolin kanssa. Kielet ovat läheistä sukua keskenään ja eteläcatanduanesinbikolin puhujat ymmärtävät jonkin verran keskibikolia, filipinoa ja pohjoiscatanduanesinbikolia.


title: Pohjoiscatanduanesinbikol

text: Pohjoiscatanduanesinbikol eli pandan on Filippiineillä Catanduanesin provinssissa puhuttu bikol-kieli. Sitä puhui vuoden 2000 väestönlaskennassa äidinkielenään ihmistä.


title: Jarmo Jokilahti

text: Jarmo Jokilahti (s. 3. tammikuuta 1961 Jyväskylän maalaiskunta) on suomalainen uransa lopettanut jääkiekkoilija, pelipaikaltaan puolustaja. Hän edusti urallaan pääasiassa jyväskyläläistä JyP HT:tä. SM-liigassa Jokilahti pelasi 290 runkosarjaottelua ja teki niissä 104 tehopistettä.


title: Jarmo Jokilahti

text: Jokilahti pelasi ensimmäisen aikuisten ottelunsa syksyllä 1976, vain 15-vuotiaana. Tämä on tiettävästi JYPin divisioonavuosien seuraennätys.


title: Kirkcudbright

text: Kirkcudbright (, ) on kaupunki Dumfries ja Gallowayn alueella Skotlannissa, Yhdistyneessä kuningaskunnassa. Kaupungissa sijaitseva Stewartry Museum -museo kattaa alueen historiaa.


title: Kirkcudbright

text: Arabian Lawrencena tunnettu T. E. Lawrence asui Kirkcudbrightissä jonkin aikaa lapsuudessaan 1800-luvun lopussa.


title: Avovesiuinnin Euroopan-mestaruuskilpailut 2012

text: Avovesiuinnin Euroopan-mestaruuskilpailut järjestettiin vuonna 2012 Italian Piombinossa 12.–16. syyskuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Saint Helier

text: Saint Helier () on Jerseyn saaren pääkaupunki ja yksi sen 12:sta kunnasta. Kunnan asukasluku oli vuoden 2011 väestönlaskennassa 33 522, mikä käsittää noin 34 % koko saaren asukasluvusta.


title: Dinard

text: Dinard (, galloksi "Dinard") on Ranskan kunta, joka sijaitsee Ille-et-Vilainen departementissa Bretagnen hallintoalueella Luoteis-Ranskassa. Kaupungin rannat ja leuto ilmasto tekevät siitä suositun lomakohteen. Dinard-Pleurtuit-Saint-Malo-lentokenttä sijaitsee Dinardista noin 4 kilometriä etelään. Kaupungissa järjestetään vuosittain lokakuussa brittiläisten elokuvien festivaalit.


title: Södra Teatern

text: Södra Teatern on teatteri Tukholman Södermalmilla Slussenin lähellä, Mosebacke torgin laidalla.


title: Södra Teatern

text: Arkkitehti Johan Fredrik Åbomin suunnittelema teatterirakennus valmistui 1852. Rakennuksen vaurioiduttua tulipalossa Åbom suunnitteli myös 1859 valmistuneet uudelleenrakennustyöt. Rakennusta laajennettiin ja korotettiin kerroksella vuosina 1899–1901. Teatterin pääsalin katsomossa on 414 istumapaikkaa. Södra Teaternissa järjestetään teatteriesitysten lisäksi monenlaisia tapahtumia ja musiikkiesityksiä. Kävijöitä on vuosittain noin 250 000.


title: Iriganbikol

text: Iriganbikol eli rinconadanbikol on bikol-kieli, jota puhutaan Filippiineillä Irigan kaupungin ympäristössä Luzonin saaren kaakkoisosassa. Sitä puhui vuoden 2000 väestönlaskennassa äidinkielenään ihmistä.


title: For the Kingdom (EP)

text: For the Kingdom on saksalaisen rockyhtye Unisonicin EP-levy, joka julkaistiin 23. toukokuuta 2014. Se sisältää yhden tulevan albumin ja yhden eksklusiivisen kappaleen sekä neljä live kappaletta, jotka on äänitetty yhtyeen Masters of Rock Festival -keikalla vuonna 2012. Kansikuvan on toteuttanut Martin Haeuslerille.


title: Patrik Virta

text: Patrik Valtteri Virta (s. 6. maaliskuuta 1996 Hämeenlinna) on suomalainen jääkiekkoilija, joka pelaa Ruotsin SHL-liigan Örebro HK:ssa. Hän on pelipaikaltaan keskushyökkääjä, mutta Virta osaa pelata myös laidassa. Hän laukoo oikealta.


title: Patrik Virta

text: Virta on Hämeenlinnan Pallokerhon kasvatti. Hän toimi kaudella 2011–2012 seuran C-nuorten kapteenina ja oli runkosarjassa HPK:n paras pistemies ja syöttäjä tehoilla 15+20=35. Kaudella 2012–2013 Virta oli seuran B-nuorten paras pistemies tehoilla 18+28=46 ja kevään 2013 pudotuspeleissä HPK:n paras pistemies ja maalintekijä tehoilla 5+2=7. Hän vahvisti kauden aikana myös HPK:n B2-nuoria, joiden mukana Virta voitti kauden päätteeksi Suomenmestaruuden. Kauden 2013–2014 hän pelasi pääasiassa seuran A-nuorissa, joiden kanssa Virta osallistui myös Junior Club World Cupiin, joka päättyi hopeaan.


title: Patrik Virta

text: Kaudella 2014–2015 Virta debytoi HPK:n SM-liigajoukkueessa. Hän teki liigadebyyttinsä 18. lokakuuta 2014 Vaasan Sportia vastaan. Virta sai ottelussa jääaikaa 5.32 minuuttia. Hän avasi maalitilinsä SM-liigassa kahdella osumalla 19-vuotissyntymäpäivänään viidennessä ottelussaan 6. maaliskuuta 2015 Tampereen Ilvestä vastaan. Virran toinen osuma jäi HPK:n 3-1-voittoon päättyneen ottelun ratkaisumaaliksi. Hänet palkittiin ottelun "Ilta-Sanomien" kolmen tähden tähtipelaajana ja myös Juhani Parkkinen valitsi Virran legendojen tähtien kolmostähdeksi. Hän pelasi kauden aikana kaikkiaan viisi SM-liigaottelua. Suurimman osan kaudestaan Virta pelasi kuitenkin A-nuorissa. Hän sijoittui tehoilla 29+46=75 koko A-nuorten SM-liigan pistepörssissä toiseksi edellään vain Ilveksen Eemeli Suomi. Virta teki koko sarjassa eniten ylivoimamaaleja (15) ja hänet palkittiin A-nuorten SM-liigan joulukuun 2014 kuukauden pelaajana. Virta voitti myös kevään 2015 pudotuspelien piste- ja maalipörssin tehoilla 10+5=15. Hän voitti kauden päätteeksi A-nuorten SM-hopeaa. Virta palkittiin koko A-nuorten SM-liigan parhaana pelaajana Teemu Selänne -palkinnolla, parhaana hyökkääjänä Saku Koivu -palkinnolla sekä valittiin ensimmäiseen tähdistökentälliseen.


title: Patrik Virta

text: Kaudeksi 2015–2016 Virta siirtyi kaksivuotisella sopimuksella Turun Palloseuraan. Elokuussa 2015 seura lainasi hänet alustavasti koko ensimmäisen sopimuskauden kattavalla sopimuksella Mestis-joukkue TuToon. Virta pelasi alkukaudella vain neljä runkosarjaottelua, kunnes hän palasi syyskuun lopulla TPS:n vahvuuteen paikkaamaan loukkaantumisia. Virta pelasi joukkueessa kauden aikana 33 runkosarja- ja yhden playoff-ottelun tehopistein 2+2=4 sekä viisi Mestarien liigan ottelua tehopistein 1+2=3. Loppukaudella hän vahvisti myös Mestis-joukkue Savonlinnan Pallokerhoa seitsemän runkosarja- ja viiden playoff-ottelun verran. Lokakuussa 2016 Virta teki TPS:n kanssa kaksivuotisen jatkosopimuksen.


title: Patrik Virta

text: Virta sai alkukaudella 2016–2017 osaksi Éric Perrinin ja Tadas Kumeliauskasin loukkaantumisten myötä vastuuta aina TPS:n ykkössentterin roolissa. Hän teki runkosarjassa lopulta 49 ottelussa tehot 14+12=26 ja oli joukkueen kolmanneksi paras maalintekijä. Pudotuspeleissä Virta oli tehoilla 5+1=6 TPS:n paras pistemies ja maalintekijä, kuten myös Mestarien liigassa tehoilla 3+3=6. Hän myös jakoi CHL:ssä joukkueen sisäisen tehotilaston voiton kolmen muun pelaajan kanssa lukemalla +5. Virran SM-liigauran ensimmäinen playoff-maali syntyi ensimmäisessä puolivälieräottelussa 21. maaliskuuta 2017 ylivoimalla Helsingin IFK:ta vastaan. Hänen osumansa jäi TPS:n 4-1-voittoon päättyneen ottelun ratkaisumaaliksi. Virta sai ottelussa myös syöttöpisteen oltuaan kakkossyöttäjänä Erik Thorellin tyhjään maaliin viimeistelemään osumaan. Kari Kanervo valitsi hänet ottelun Alumnien tähtien kakkostähdeksi. HIFK kuitenkin lopulta voitti koko ottelusarjan ja eteni välieriin otteluvoitoin 4-3.


title: Patrik Virta

text: New York Rangers varasi yli-ikäisen (21 vuotta) Virran seitsemännellä kierroksella 207. pelaajana . Kaudella 2017–2018 hän teki lopullisen läpimurtonsa SM-liigan eliittiin ja oli tehoilla 14+26=40 TPS:n kolmanneksi paras pistemies. Kaudeksi 2018–2019 Virta siirtyi vuoden mittaisella sopimuksella KHL:n slovakialaisjoukkue HC Slovan Bratislavaan. Marraskuussa 2018 hänen sopimuksensa kuitenkin purettiin. Seuraavana päivänä Virran vahvistettiin siirtyvän loppukauden sopimuksella Ruotsin SHL-liigan Örebro HK:hon.


title: Patrik Virta

text: Virta on pelannut 15 nuorten maaottelua. Hän putosi viimeisten joukossa alle 20-vuotiaiden MM-leiriryhmästä vuoden 2016 turnaukseen. Hän on pelannut myös yhden poikien maaottelun ja Virta osallistui myös alle 18-vuotiaiden MM-leiritykseen vuoden 2014 turnaukseen.


title: Patrik Virta

text: Virran isä Tony pelasi omalla urallaan neljät miesten MM-kilpailut ja hän pelasi myös kaksi NHL-ottelua Minnesota Wildissa kaudella 2001–2002.


title: Patrik Virta

text: Patrik Virta valmistui ylioppilaaksi Hämeenlinnan lyseon lukiosta keväällä 2015.


title: Florent Piétrus

text: Florent Marius Piétrus (s. 19. tammikuuta 1981 Les Abymes, Guadeloupe) on ranskalainen koripalloilija.


title: Florent Piétrus

text: Pienenä laitahyökkääjänä tai isona laitahyökkääjänä pelaava Piétrus on pelannut seurajoukkueurallaan Ranskan ja Espanjan pääsarjoissa. Hän on voittanut kummankin maan mestaruuden ja Eurocupin.


title: Florent Piétrus

text: Piétrus on pelannut pitkään myös Ranskan maajoukkueessa voittaen pronssia vuoden 2014 MM-kilpailuissa ja neljä EM-mitalia.


title: Florent Piétrus

text: Piétrusin pikkuveli Mickaël Piétrus on myös koripalloilija, joka teki pitkän uran NBA:ssa.


title: Mickaël Piétrus

text: Mickaël Piétrus (s. 7. helmikuuta 1982 Les Abymes, Guadeloupe) on ranskalainen koripalloilija.


title: Mickaël Piétrus

text: Pienenä laitahyökkääjänä tai heittävänä takamiehenä pelaava Piétrus on pelannut seurajoukkueurallaan Ranskan pääsarjassa ja vuosina 2003–2013 NBA:ssa, johon hänet varasi 11. vuorolla Golden State Warriors. Warriorsin lisäksi hän edusti neljää muuta NBA-seuraa.


title: Mickaël Piétrus

text: Piétrus on pelannut myös Ranskan maajoukkueessa voittaen pronssia vuoden 2005 EM-kilpailuista.


title: Mickaël Piétrus

text: Piétrusin isoveli Florent Piétrus on myös menestyksekkään seura- ja maajoukkueuran tehnyt koripalloilija.


title: Koose

text: Koose on Kamerunissa puhuttu bantukieli. Sitä puhui SIL Internationalin mukaan äidinkielenään ihmistä vuonna 2001.


title: K. Juva & Haavekuva (albumi)

text: K. Juva & Haavekuva on samannimisen suomalaisen yhtyeen studioalbumi vuodelta 2001.


title: K. Juva & Haavekuva (albumi)

text: Äänityksestä ja miksauksesta on vastannut T. T. Oksala ja masteroinnista Mika Jussila.


title: K. Juva & Haavekuva (albumi)

text: Albumi on RPR Recordsin tuotantoa. Yhtiön osoite on ollut Valtakatu 3, 26100 Rauma. Jakelusta on vastannut Musiikkijakelu Oy, Puistomäenkatu 49, 20810 Turku, www.musiikkijakelu.fi. CD-levyjä on valmistanut CD-Linja Oy.


title: K. Juva & Haavekuva (albumi)

text:
Kappaleet on säveltänyt ja sanoittanut K. Juva, ellei toisin ole mainittu. Sovitukset ovat esittävän yhtyeen käsialaa.
Manageroinnista on vastannut RPR Production Oy / Riku Räsänen, www.rpr-production.fi.


title: Ewondo

text: Ewondo on Kamerunissa puhuttu bantukieli. Sitä puhui SIL Internationalin mukaan äidinkielenään ihmistä vuonna 1982. Kamerunin lisäksi ewondon puhujia asuu Päiväntasaajan Guineassa ja Gabonissa.


title: Ewondo

text: Ewondo on läheistä sukua Kamerunissa puhutulle bebelen kielelle.


title: Fang

text: Fang voi tarkoittaa seuraavia asioita ja henkilöitä:


title: Émile Reynaud

text: Charles-Émile Reynaud (8. joulukuuta 1844 Montreuil-sous-Bois, Ranska – 9. tammikuuta 1918) oli ranskalainen keksijä, taiteilija sekä piirroselokuvan pioneeri. Hän opetti professorina fysiikkaa ja luonnontieteitä "Ecoles Industrielles du Puy"ssa vuosina 1873–1877. 21. joulukuuta 1877 hän sai patentin praksinoskoopille. Sylinterin muotoinen laite perustui phenakistiskoopin ja zoetroopin paranteluun ja se sai kunniamaininnan Pariisin maailmannäyttelyssä vuonna 1878. Hän kehitteli tästä laitteesta kaksi paranneltua versiota. Vuonna 1888 hän esitteli "Théâtre Optiquen", joka oli useammalle katselijalle tarkoitettu versio phenakistiskoopista. Esityksen kesto ei aikaisempien laitteiden tapaan enää ollut rajoitettu sylinterin sisäpinnalle piirrettyyn 12 kuvan määrään. Pariisin "Musée Grevinin" kanssa solmimansa sopimuksen perusteella ensimmäinen julkinen valkokankaalla esitetty animaatio ("Pantomimes Lumineuses") esitettiin kyseisessä museossa 28. lokakuuta 1892. Tapahtuman johdosta kansainvälinen animaatioelokuvien yhdistys, "Association Internationale du Film d'Animation (ASIFA)" on julistanut 28. lokakuuta kansainväliseksi animaatiopäiväksi.


title: Émile Reynaud

text: Rahaton ja unohdettu Reynaud tuhosi kaikki merkittävimmät laitteistonsa ja kaikki paitsi kaksi ("Poor Pierrot" ja "Around a Cabin") animaatioansa heittämällä ne Seineen.


title: Émile Reynaud

text: Reynaud avioitui "Margueritte Rémiatten" kanssa Pariisissa 21. lokakuuta 1879. He saivat kaksi poikaa - "Paul" (1880) ja "Andre" (1882).


title: Julius Hirsch

text: Julius Hirsch (s. 7. huhtikuuta 1892, julistettu kuolleeksi 8. toukokuuta 1945) oli saksalainen jalkapalloilija, jonka pelipaikka oli vasen laitahyökkääjä. Hänen seurojaan olivat Karlsruher FV ja SpVgg Greuther Fürth. Saksan jalkapallomaajoukkueessa Hirsch pelasi seitsemän A-maaottelua ja oli mukana myös vuoden 1912 Tukholman olympialaisissa. Hän oli Saksan maajoukkueen ensimmäinen juutalaistaustainen pelaaja.


title: Julius Hirsch

text: Hirsch aloitti jalkapalloilun Karlsruher FV:ssä vuonna 1902 ja esiintyi seuran edustusjoukkueessa ensimmäistä kertaa 17-vuotiaana. Hänen aikanaan Karlsruher saavutti yhden Saksan mestaruuden sekä kolme Etelä-Saksan aluemestaruutta. Hirsch muodosti joukkueen vaarallisen hyökkäyskolmikon yhdessä kahden muun maajoukkuepelaajan Fritz Fördererin ja Gottfried Fuchsin kanssa. Hän taisteli myös vapaaehtoisena ensimmäisessä maailmansodassa ja palkittiin ansioistaan rautaristillä. Peliuransa jälkeen Hirsch toimi juniorivalmentajana sekä työskenteli isänsä omistamassa tekstiilitehtaassa, joka valmisti muun muassa erilaisia urheiluvälineitä.


title: Julius Hirsch

text: Vuonna 1933 Hirsch erosi entisen seuransa Karlsruher FV:n jäsenyydestä kuultuaan asetuksesta, jonka mukaan kaikki juutalaiset aiotaan erottaa eteläisen Saksan urheiluseuroista. Toisen maailmansodan alla vuonna 1939 hän otti avioeron suojellakseen saksalaista puolisoaan ja lapsiaan natsien vainoilta. Maaliskuussa 1943 Hirsch vietiin Auschwitzin keskitysleirille, jossa hänet oletettavasti surmattiin kaasukammiossa vain joitakin päiviä keskitysleirille saapumisen jälkeen. Hirschin kuolinpäiväksi julistettiin myöhemmin 8. toukokuuta 1945, eli sama päivä, jolloin natsi-Saksa antautui. Hänen kaksi lastaan joutuivat Theresienstadtin keskitysleirille vuonna 1945, mutta he selvisivät hengissä.


title: Julius Hirsch

text: Vuonna 2013 Karlsruhen kaupunki nimesi kadun Julius Hirschin mukaan.


title: Julius Hirsch

text: Saksan jalkapalloliitto perusti vuonna 2005 Julius Hirsch -palkinnon, joka myönnetään vuosittain vapautta, suvaitsevaisuutta ja inhimillisyyttä saksalaisessa jalkapallossa edistäneelle henkilölle tai toimijalle. Vuonna 2014 palkinto annettiin Bayern Münchenin "Schickeria" -kannattajaryhmälle.


title: Hirsch

text: Hirsch on etu- ja sukunimi, joka saksan ja jiddišin kielissä tarkoittaa hirvieläintä. Se on yleinen esimerkiksi Saksan alueelta lähtöisin olevilla juutalaisilla.


title: Jorge E. Hirsch

text: Jorge Eduardo Hirsch (s. 1953 Buenos Aires) on argentiinalainen fyysikko, joka on toimii professorina Kalifornian yliopistossa. Hän on tunnettu kehittämästään h-indeksistä, jolla pyritään mittaamaan samanaikaisesti yksittäisen tutkijan julkaisutehokkuutta ja tuotettujen julkaisujen merkittävyyttä.


title: Sciuscià – viattomat

text: Sciuscià – viattomat ("Sciuscià") on Vittorio De Sican ohjaama italialainen elokuva vuodelta 1946. Elokuva kuuluu italialaisen neorealismin perusteoksiin.


title: Sciuscià – viattomat

text: De Sican elokuvien perusteemoja oli köyhyys, ja tässä elokuvassa näkökulma siihen on lapsuus. Tarinassa kaksi roomalaista poikaa Giuseppe ja Pasquale tienaavat amerikkalaisten sotilaiden kenkiä kiillottamalla. Pojilla on tavoitteena hankkia hevonen. Elokuvan alkuperäinen nimi Sciuscia on kenkien kiillotusta tarkoittavan englanninkielisen sanan Shoeshine väännös.


title: Viattomat

text: Viattomat voi tarkoittaa ainakin seuraavia:


title: Lecanoromycetes

text: Lecanoromycetes on alakaareen Pezizomycotina kuuluva luokka. Se on sienikunnan laajin luokka ja siihen kuuluvat suurin osa jäkälälajeista. Siihen kuuluvia alaluokkia ovat Acarosporomycetidae, Lecanoromycetidae ja Ostropomycetidae. Luokkaan kuuluu 10 lahkoa, 64 heimoa ja yli 13500 lajia.


title: Joensuunjoki

text: Joensuunjoki on Simpelejärveen laskeva Tyrjänjärven laskujoki Tyrjän kylän aueella Parikkalassa. Joki on kolmisen kilometriä pitkä kaakko-luodesuunnassa ja kuuluu Hiitolanjoen vesistöalueeseen. Joki alittaa lähtöpisteessään Tyrjän rantatien ja siitä vajaan kilometrin päässä Kannaksentien. Joen rannat ovat enimmäkseen asumattomia. Alavirran kangasmaiden kohdalla on Alakoski, ylävirran puolella joki virtaa peltomaiden läpi. Kaukolan-Tyrjän osakaskunta järjesti syyskuussa 2014 joen Alakosken kunnostustalkoot, kosken soraistamisella pyrittiin taimenen luontaisen lisääntymisen edistämiseen. Talvisin Joensuunjoella voi nähdä koskikaran.


title: Royal Garrison Artillery

text: Royal Garrison Artillery (RGA) oli Britannian armeijaan kuuluvan Royal Artilleryn alainen tykistöstä vastaava sotilasyksikkö. Se palveli muun muassa ensimmäisessä maailmansodassa. Nimi poistui käytöstä 1924, kun RGA sulautettiin takaisin osaksi Royal Artilleryä.


title: Officers’ Training Corps

text: Officers’ Training Corps (OTC), toisinaan University Officers’ Training Corps (UOTC), on Britannian armeijan reserviin Army Reserve kuuluva osa, joka tarjoaa sotavoimien johtajakoulutusta brittiläisille yliopisto-opiskelijoille.


title: Changing (Sigman kappale)

text: Changing on brittiläisen tuottajaduo Sigman kappale. Sen sanoittivat TMS, Wayne Hector sekä Ella Eyre ja sillä vierailee brittiläinen laulaja-lauluntekijä Paloma Faith. Se julkaistiin Isossa-Britanniassa 14. syyskuuta 2014, saavuttaen listan kärjen yhden viikon ajaksi ja muodostuen tämän myötä Faithin ensimmäiseksi Britannian singlelistan kärjen saavuttaneeksi kappaleeksi. Kappaleella Faith teki myös ensiesiintymisen Uuden-Seelannin singlelistalla, debytoiden listan 9. sijalla.


title: Changing (Sigman kappale)

text: Kappaleeseen liittyvä virallinen musiikkivideo julkaistiin videopalvelu YouTubessa 17. heinäkuuta 2014. Video kuvattiin Miamissa. Siinä missä Faith näkyy pitkin videota koko sen pituudelta, Sigma tekee esiintymisensä vain aivan videon lopussa.


title: Luettelo KLM:n kohteista

text: Tämä on luettelo alankomaalaislentoyhtiö KLM:n ja sen tytäryhtiöiden kohteista.


title: Luettelo KLM:n kohteista

text:
Päivitetty lokakuussa 2014.
KLM Cargon kaikki lentokoneet ovat vuokralla Martinairille. Tähän on listattu kohteet, joihin KLM lentää sekä matkustajia että rahtia kuljettavilla -lentokoneilla.


title: Sigma (duo)

text: Sigma (Σ) on brittiläinen drum’n’bass/house duo, joka koostuu Cameron Edwardsista ja Joe Lenziestä. Heidän vuonna 2010 yhteistyössä DJ Freshin kanssa tekemänsä "Lassitude" saavutti Britannian singlelistan 98. sijan. Single "Nobody to Love", joka on uudelleentehty versio Kanye Westin kappaleesta "Bound 2", julkaistiin 6. huhtikuuta 2014. Siitä tuli heidän ensimmäinen Britannian singlelistan kärkeen noussut singlensä.


title: Lassitude

text: Lassitude on brittiläisten drum’n’bass-pohjaisten tuottajien Sigman ja Dj Freshin kappale. Se on neljäs ja viimeinen Freshin toiselta, Kryptonite-studioalbumilta julkaistu single. Se saavutti Britannian singlelistan 98.- ja UK Dance Chartin 11. sijan. Kappaleeseen liittyvä musiikkivideo julkaistiin videopalvelu YouTubessa 4. lokakuuta 2010.


title: Lassitude

text: Digitaalinen latausDigitaalinen lataus - Remixit


title: Lassitude

text: CD single


title: Lecanoromycetidae

text: Lecanoromycetidae on luokkaan Lecanoromycetes kuuluva alaluokka, johon kuuluvat lajit ovat enimmäkseen jäkäliä. Siihen kuuluvia lahkoja ovat maljajäkälät (Lecanorales), keltajäkälät (Teloschistales) ja nahkajäkälät (Peltigerales). Alaluokan eri lajien välillä sekovarren rakenne on vaihteleva. Kotelomaljat ovat muodoltaan kuppimaisia ja niiden alla on juurtumahapsia, jotka ovat haaroittuneet.


title: Liquid funk

text: Liquid funk, liquid drum and bass, liquid DnB tai liquid on drum’n’bassin sub-genre. Muutamilla musiikkityyleillä kuten jazzilla, soulilla sekä jossain tapauksissa myös bluesilla on ratkaiseva vaikutus liquid funkiin. Lajityypin historia alkaa vuodesta 2000, kun Fabio alkoi kehittelemään drum’n’bassin uutta muotoa, jota hän kutsui nimellä ”liquid funk” sekä julkaisi samannimisen kokoelman hänen Creative Source-levy-yhtiön alaisena.


title: Pentti Pullinen

text: Pentti Pullinen (s. 1954) on suomalainen taidemaalari, joka tekee pääasiassa muotokuvia. Hän maalaa perinteiseen tyyliin, ja on saanut koulutuksen venäläisen taidekoulun tekniikkaan. Hänen esikuviaan ovat muun muassa Albert Edelfelt, Rembrandt ja Ilja Repin.


title: Pentti Pullinen

text: Pullinen arvostelee ei-esittävän taiteen tekijöitä osaamattomuudesta ja koulutusta puutteelliseksi. Hänen mielestään taiteessa on tärkeintä esteettinen kauneus. Hänen linjaansa ei hyväksytty hänen nuoruudessaan, siksi hän hakeutui arkkitehtikoulutukseen. Hän maalaa kuitenkin itsekin ei-esittävää ja sanoo yleisesti tyylistään: "Jos tähän asti olen tehnyt Edelfelt-tyyliä, voi sanoa, että nyt teen Zorn-tyylillä, joka on huomattavasti leveämmällä siveltimellä tehtyä."


title: Socamusiikki

text: Socamusiikki (tunnetaan myös nimellä ""The Soul of Calypso"") on karibialaisen musiikin genre, joka on syntynyt Trinidadin ja Tobagon syrjäytyneiden alakulttuurien piirissä 1970-luvun lopulla, josta on kehittynyt erilaisia tyylejä 1980-luvun lopulla ja myöhemmin. Soca kehittyi kaison/calypson sivuhaarana, jossa on viittauksia myös cadence rampasta, funkista ja soulista.


title: British Rail

text: British Rail oli suurinta osaa Britannian rataverkosta operoinut rautatieyhtiö vuosina 1948–1997. Se muodostettiin kansallistamalla maan neljä suurinta rautatieyhtiötä, ja se purettiin vaiheittain rautateiden yksityistämisen myötä vuosien 1994–1997 aikana. Virallisesta nimestä British Railways (BR) johdettu markkinointinimi British Rail otettiin käyttöön vuonna 1965. Yhtiö lakkautettiin vuonna 2001.


title: British Rail

text:
Ison-Britannian rautatieverkosto laajeni merkittävästi 1800-luvun aikana. Maan 120 eri rautatieyhtiön sulautumisen jälkeen vuonna 1923 jäi jäljelle neljä suurempaa rautatieyhtiötä, niin kutsuttu "Big Four". Kukin niistä hallitsi omaa maantieteellisesti rajattua aluettaan. Toisen maailmansodan jälkeen rautatieyhtiöiden talous oli kriisissä, ja vuoden 1947 "Transport Actilla" pyrittiin vakauttamaan tilannetta ja turvaamaan mm. rautatieliikenteen toiminta. Rautateiden kansallistaminen oli Britannian Labour-puolueen agendalla, ja se myös toimeenpantiin vuoden 1948 alusta alkaen.
British Rail yksityistettiin vuosien 1994–1997 aikana. Ratojen omistus siirtyi Railtrack-yritysryhmälle 1. huhtikuuta 1994 alkaen. Henkilö- ja tavaraliikenne siirtyi vähitellen yksityisomisteisien operaattoreiden hoidettavaksi. Ratojen ylläpidosta vastannut Railtrack oli Lontoon pörssissä listattu osakeyhtiö. Yhtiön kohdattua merkittäviä rahoitusongelmia ratojen omistus ja ylläpito siirrettiin takaisin valtio-omisteiseen, voittoa tavoittelemattomaan Network Rail -yhtiöön vuonna 2002. Loppuosa Railtrackista sai nimen RT Group plc, kunnes yhtiö lakkautettiin vuonna 2010.


title: Major League Baseball -kausi 1940

text: Major League Baseball -kauden 1940 päätteeksi pelatussa World Series -ottelusarjassa kohtasivat Detroit Tigers ja Cincinnati Reds. Kahdeksas MLB:n All-Star -ottelu pelattiin Sportsman's Parkilla, St. Louisissa, Missourissa, 9. heinäkuuta 1940. NL voitti ottelun juoksuin 4–0.


title: Major League Baseball -kausi 1940

text: 20.6. pelattu ottelu Chicago White Sox'in ja New York Yankees'in välillä mitätöitiin


title: Bonsoir

text: Bonsoir on suomalaisen tyttöbändi U.G.H.:n kappale. Sen julkaisi Sony Music Entertainment 10. lokakuuta 2014. Kappaleeseen liittyvä musiikkivideo julkaistiin 17. lokakuuta 2014.


title: Bonsoir

text: Digitaalinen lataus


title: Ostropomycetidae

text: Ostropomycetidae on luokkaan Lecanoromycetes kuuluva alaluokka. Siihen kuuluvia lahkoja ovat laikkajäkälät (Pertusariales), Agyriales, Baeomycetales ja Ostropales.


title: Baritokielet

text: Baritokielet on malaijilais-polynesialaisten kielet alaryhmä. Siihen kuuluu runsaat 30 kieltä, joita puhutaan pääasiassa Borneolla ja sitä ympäröivillä saarilla sekä Madagaskarilla. Ylivoimaisesti puhutuin baritokieli on Madagaskarin pääkieli malagassi, jota puhuu äidinkielenään yli 16 miljoonaa ihmistä. Muita baritokieliä ovat muun muassa ngaju, sama, bajaw, ma’anyan ja jakan.


title: Dalia Stasevska

text: Dalia Stasevska (s. 30.12.1984, Kiova, Ukraina) on suomalainen kapellimestari. Hän on opiskellut orkesterinjohtoa Jorma Panulan ja Leif Segerstamin oppilaana. Hän suoritti kapellimestaridiplomin syksyllä 2012 parhain arvosanoin. Sibelius-Akatemiassa Stasevska on opiskellut myös viulua, alttoviulua ja säveltämistä.


title: Dalia Stasevska

text: Dalia Stasevska on johtanut mm. a, Oslon filharmoninen orkesteria, Royal Stockholm Philharmonic Orchestraa, Ruotsin radion sinfoniaorkesteria, Orchestre National de Lyona, Helsingin kaupunginorkesteria, Trondheim Sinfoniaorkesteria, Strasbourg filharmoninen orkesteria, Radion sinfoniaorkesteria, Tapiola Sinfoniettaa ja Sinfonia Lahtia. Suomen Kansallisoopperan ja Kokkolan Oopperan lisäksi lisäksi hän on johtanut Savonlinnan Oopperajuhlilla Mozartin Requiemin ja Kuhmon Kamarimusiikkijuhlilla lukuisia oopperaproduktioita sekä vieraillut Den Norske Opera & Balletssa. Dalia Stasevska on toiminut Esa-Pekka Salosen, Los Angelesin filharmonikoiden ja Lontoon Philharmonian assistenttina. Vuosina 2014-2016 hän toimi Orchestre de Paris'n ja Paavo Järven assistenttina. Vuosina 2010-2015 Dalia Stasevska toimi Kamarikesä-festivaalin taiteellisena johtajana.


title: Dalia Stasevska

text: Stasevskan elämänkumppani on basisti ja säveltäjä Lauri Porra.


title: Rautakaktukset

text: Rautakaktukset ("Ferocactus") on pohjoisamerikkalainen kaktuskasvisuku, jonka 29 lajia ovat pallomaisia tai lieriömäisiä, ja niillä on mehiläispölytteiset, säteittäissymmetriset kukat. Tieteellisen nimen alkuosa tulee latinan sanasta ferox 'hurja, villi', mikä viittaa kasvien hurjaan piikkisyyteen. Rautakaktusten läheisiä sukulaisia ovat siilikaktukset ("Echinocactus"), joista ne eroavat siten, että niiden varren päässä ei koskaan ole tiheää villamaista karvoitusta.


title: Rautakaktukset

text: Rautakaktukset ovat yksi- tai monivartisia, usein kookkaiksi kasvavia. Varsi on pallomainen, usein päältä painunut, tai lieriömäinen. Uurteita siinä on muutama tai paljon, ja usein ne ovat syviä ja silmäänpistäviä. Areolit ovat tavallisesti kookkaita, ja niissä on mettä erittäviä rauhasia sekä vaihtelevanlaisia piikkejä, jotka voivat olla koukkukärkisiä (äimämäisiä). Kukat kehittyvät ainoastaan nuoriin areoleihin yksittäin. Kukat ovat kaksineuvoisia, säteittäisiä, suppilomaisia tai kellomaisia ja niisä on huomiota herättäviä suomuja. Kehän ja hetiön välissä on niitä toisistaan erottava karvakiehkura. Hedelmä on pallomainen tai pitkänomainen, paksuseinäinen, kuiva tai mehevä ja avautuu tyvirei'illä tai epäsäännöllisillä raoilla. Siemenet ovat soikeita, kiiltävän mustahkoja, litteitä, koveria tai hieman kuoppapintaisia.


title: Rautakaktukset

text: Erityisen runsaasti rautakaktuksia tavataan Kalifornian niemimaalla, mutta suvun levinneisyys ulottuu Yhdysvaltojen lounaisosista Meksikon keskiosiin asti.


title: Rautakaktukset

text: Suvun katsotaan (tässä) käsittävän 29 lajia.


title: Laikkajäkälät (lahko)

text: Laikkajäkälät (Pertusariales) on alaluokkaan Ostropomycetidae kuuluva lahkoja ovat laikkajäkälät (Pertusariaceae), turvejäkälät (Icmadophilaceae), Megasporaceae ja Orcholechiaceae.


title: Pohjoisborneolaiset kielet

text: Pohjoisborneolaiset kielet on malaijilais-polynesialaisten kielten alaryhmä. Siihen kuuluu noin 100 kieltä, joita puhutaan Borneon saaren pohjoisosassa Malesian Sabahin ja Sarawakin maakunnissa, Bruneissa sekä Indonesiassa Pohjois-, Itä- ja Keski-Kalimantanin provinsseissa. Valtaosalla pohjoisborneolaisista kielistä on vain joitakin satoja tai tuhansia äidinkielisiä puhujia, ja monet niistä ovat erittäin uhanalaisia. Puhutuimpiin pohjoisborneolaisiin kieliin kuuluvat melanau, keskidusun, rungus, bruneinbisaya, kenyah ja lun-bawang.


title: Melanaun kieli

text: Melanau on ryhmä toisilleen läheistä sukua olevia pohjoisborneolaisia kieliä, joita puhutaan Malesian Sarawakin maakunnassa Borneon saaren pohjoisosassa. Kieliryhmään lasketaan noin puhujan keskimelanau sekä uhanalaiset daro–matun, kanowit–tanjongin ja sibun kielet.


title: Todistaja

text: Todistaja on henkilö, jota kuullaan oikeudellisessa menettelyssä jutun kannalta relevanttien tosiseikkojen selvittämiseksi. Eri maiden lainsäädännössä tai tuomioistuinkäytännössä vaihtelee se, voiko asianosainen itse toimia todistajana omassa asiassaan.


title: Todistaja

text: Rikosasian esitutkinnassa valmistellaan tulevaa rikosoikeudenkäyntiä ja siinä kuulustellaan henkilöitä todistajina sen selvittämiseksi ylittyykö syytekynnys ja millaista tietoa henkilöllä olisi kerrottavanaan, jos hänet nimetään todistajaksi oikeudenkäynnissä.


title: Todistaja

text: Suomessa todistajana voidaan kuulla vain muita kuin jutun asianosaisia. Asianosaista voidaan kuulla todistelutarkoituksessa, ja jopa totuusvakuutuksen nojalla, mutta asianosaista ei siitä huolimatta kutsuta Suomessa todistajaksi.


title: Todistaja

text: Todistaminen on yleinen velvollisuus. Jokainen on velvollinen saapumaan todistajaksi oikeudenkäyntiin tai rikosasian esitutkintaan. Laissa on säännökset henkilöistä, joilla ei tapauskohtaisesti ole velvollisuutta todistaa (syytetyn tai rikoksesta epäillyn lähisukulaiset, toimittajat lähteestään) tai joita on kielletty todistamasta tietyistä asioista (esimerkiksi lääkärit, papit, oikeudenkäyntiasiamiehet jne). Oikeudenkäyntiin todistajaksi haastetun henkilön on ennen kuulemistaan vannottava todistajanvala tai -vakuutus, joiden sanamuoto on tarkoin määritelty oikeudenkäymiskaaressa. Todistajan on esitettävä lausuntonsa suullisesti ja yhtäjaksoisesti; etukäteen laadittuja kirjallisia muistiinpanoja saa käyttää vain, jos todistaja joutuu kertomaan esimerkiksi runsaasti numerotietoja sisältävistä tai teknisesti monimutkaisista seikoista. Todistajan kuulustelee pääsääntöisesti oikeuden puheenjohtaja, mutta myös jutun asianosaiset tai heidän avustajansa saavat tehdä hänelle kysymyksiä, mikäli se harkitaan tarpeelliseksi tasapuolisuuden vuoksi. Todistajalle ei saa esittää suggestiivisia tai muutoin sopimattomia kysymyksiä. Todistaja saa olla läsnä oikeuden istunnossa vain oman lausuntonsa sekä päätöksen julkilukemisen ajan.


title: Todistaja

text: Todistajien lisäksi oikeudellisissa menettelyissä kuullaan asiantuntijoita. Asiantuntijaa kuullaan oman alansa kokemussäännöistä, johon voi liittyä hänen havaintonsa menettelyn kohteena olevasta seikasta.


title: Todistaja

text: Suomessa todistelua koskeva lainsäädäntö on uudistettavana. Oikeudenkäymiskaaren 17 luvun uudet säännökset on tarkoitus saattaa voimaan 1.1.2016 alkaen. Myös hallintolainkäytön todistelua koskevat säännökset ovat uudistettavana.


title: Todistaja

text: Toimitustodistaja puolestaan on henkilö, joka on läsnä toimenpidettä tehtäessä ja hän usein vahvistaa asiakirjassa menettelyn tapahtumisen. Esimerkiksi testamentti pitää eri maissa noudatettujen säännösten mukaan allekirjoittaa todistajan tai kahden todistajan taikka julkisen notaarin läsnä ollessa. Lainsäädännössä voidaan edellyttää muotovaatimuksena, että tietty toimenpide on pätevä vain jos se on tehty esteettömien todistajan tai todistajien läsnä ollessa ja heidän myös allekirjoittaessa toimitusta osoittavan asiakirjan.


title: Michel de Certeau

text: Michel de Certeau (17. toukokuuta 1925-9. tammikuuta 1986) oli ranskalainen kulttuurintutkija. Hän syntyi Savoijissa ja suoritti opintonsa Grenoblessa, Lyonissa ja Pariisissa. Lyonissa de Certeau vihittiin jesuiitaksi.


title: Michel de Certeau

text: Michel de Certeaun tuotanto on laaja-alainen ja ammentaa erilaisista lähteistä. Teoksessaan "La Fable Mystique" (1982) de Certeau kirjoittaa keskiajan katolisista mystikoista. Teoksessaan "L'invention du quotidien" (1980) Michel de Certeau puolestaan analysoi valtarakenteiden purkamista pienissä arkielämän käytännöissä. Kirjassaan hän jatkaa Michel Foucault'n ajatusta vallankäytön jakautumisesta arkisiin käytäntöihin ja ihmissuhteisiin.


title: Frailea

text: "Frailea" on kaktuskasvien heimoon (Cactaceae) kuuluva eteläamerikkalainen suku, jonka lajit ovat pienikokoisia ja pallomaisia, keltakukkaisia ja siemeniltään omalaatuisia. Tieteellinen nimi on johdettu henkilön nimestä Manuel Fraile, joka 1900-luvun alussa oli pitänyt yllä kaktuskokoelmaa Washingtonissa (D. C.).


title: Frailea

text: "Frailea"-kaktukset ovat tavallisesti monivartisia, matalakasvuisia, litistyneen pallomaisia tai lyhyen lieriömäisiä. Varren uurteet ja nystyrät ovat heikosti kehittyneitä ja piikit pieniä. Kukat sijaitsevat varren kärjessä ja ovat avoinna vain lyhyen aikaa päivällä tai eivät avaudu ollenkaan (kleistogamia eli umpisiittoisuus). Ne ovat pieniä, lyhyen suppilomaisia, väriltään keltaisia. Kukan tyviosa on tiheän huopakarvoituksen ja sukasten peittämä. Hedelmä on ohutseinäinen, kuiva ja avautuu epäsäännöllisesti tai on avautumaton. Siemenet ovat pakkaantuneet tiiviisti ja ovat usein omalaatuisesti hatun muotoisia, ja niissä on toisinaan karvamaisia ulokkeita.


title: Frailea

text: Suvun levinneisyys on melko laaja Etelä-Amerikassa ja käsittää Argentiinan koillisosan, Bolivian itäosan, Kolumbian, Etelä-Brasilian, Paraguayn ja Uruguayn.


title: Frailea

text:
Kaikkiaan on kuvattu ja nimetty yli 50 "Frailea"-lajia. Niistä vain 17 on nykyään hyväksyttyjä.
Anderson E. F. 2001: The Cactus Family. - Timber Press. Portland, Oregon. ISBN 0-88192-498-9


title: Oliiviselkäorneero

text: Oliiviselkäorneero ("Cranioleuca obsoleta") on orneeroiden heimoon kuuluva varpuslintu.


title: Oliiviselkäorneero

text: Oliiviselkäorneeroa tavataan Argentiinassa, Brasiliassa ja Paraguayssa. Lajia on kuvattu melko yleiseksi, ja se on luokiteltu elinvoimaiseksi.


title: Suomurintaorneero

text: Suomurintaorneero ("Cranioleuca muelleri") on orneeroiden heimoon kuuluva varpuslintu.


title: Suomurintaorneero

text: Suomurintaorneeroa tavataan Brasiliassa. Se on huonosti tunnettu, eikä sen kannan koosta ole tietoa. Lajia uhkaa elinympäristöjen tuhoutuminen, ja se on luokiteltu erittäin uhanalaiseksi.


title: Bardo Pond

text: Bardo Pond on yhdysvaltalainen psykedeelinen rock-yhtye, joka perustettiin vuonna 1991. Nykyiset jäsenet ovat Michael Gibbons (kitara), John Gibbons (kitara), Isobel Sollenberger (huilu ja laulu), Clint Takeda (basso) ja Jason Kourkonis (rummut). Bardo Pond huumekeskeinen musiikki luokitellaan yleensä space rock, acid rock, post-rock, shoegazing ja psykedeelinen rock -genreihin.


title: Yleisluistelun Suomen-mestaruuskilpailut 2014

text: Suomen talvikauden 2013–2014 yleisluistelumestaruuksista kilpailtiin Seinäjoella 7.-8. joulukuuta 2013.


title: Valkovatsaorneero

text: Valkovatsaorneero ("Certhiaxis mustelinus") on orneeroiden heimoon kuuluva varpuslintu.


title: Valkovatsaorneero

text: Valkovatsaorneeroa tavataan Brasiliassa, Kolumbiassa ja Perussa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.


title: Bruneinbisaya

text: Bruneinbisaya on pohjoisborneolainen kieli, jota puhutaan Bruneissa ja Malesian Sarawakin maakunnassa. Sen läheisimmät sukukielet ovat lotud ja sabahinbisaya.


title: Bruneinbisaya

text: Bruneinbisayaa puhui SIL Internationalin mukaan vuonna 2007 äidinkielenään ihmistä Bruneissa ja Malesiassa.


title: Sabahinbisaya

text: Sabahinbisaya on pohjoisborneolainen kieli, jota puhutaan Malesian Sabahin maakunnassa Borneon saarella. Sen läheisimmät sukukielet ovat lotud ja bruneinbisaya.


title: Sabahinbisaya

text: Sabahinbisayaa puhui vuonna 2000 äidinkielenään ihmistä.


title: Bisaya

text: Bisaya voi viitata seuraaviin asioihin:


title: Varpulampi (Utajärvi)

text: Varpulampi on Kiiminkijoen vesistöalueeseen kuuluvan pieni järvi Utajärven Särkijärven kylän koillisosassa lähellä Puolangan kunnan rajaa. Järvelle on tieyhteys seututie 837:ltä lähtevältä ja Kiiminkijoen Kalliuskosken kohdalla ylittävältä metsäautotieltä. Noin kilometrin mittainen ja osin pitkospuinen maastoon merkitty polku vie tieltä järvelle, joka kuuluu Ison Tilansuon - Housusuon Natura 2000 -suojelualueeseen. Järven pohjoispäässä Varpusuon laidalla on laavu. Järvi on hyvin matala ja rehevä, Kiiminkijokeen se laskee suo-ojia myöten.


title: BK Jūrmala

text: Basketbola klubs Jūrmala on latvialainen koripalloseura Jūrmalasta. Se on pelannut Latvian pääsarja LBL:ssä ja Baltian liigassa. Nykyisin miesten edustusjoukkueesta käytetty nimi on BK Jūrmala/Fēnikss. Joukkueessa on pelannut muun muassa Mārtiņš Laksa.


title: Valkomerikotka

text: Valkomerikotka ("Haliaeetus leucogaster") on merikotkien sukuun kuuluva päiväpetolintu.


title: Valkomerikotka

text: Valkomerikotkalla on valkoinen pää ja alapuoli ja tummanharmaa selkä ja siivet. Siipien takareuna on alhaalta musta. Nokka on harmaa, ja sen kärki on tummempi. Silmät ovat tummanruskeat. Sukupuolet ovat samannäköiset, mutta naaraat ovat koirasta suurempia. Naaraat painavat 2,8–4,2 kg ja koiraat 2,5–3,7 kg. Valkomerikotkan siipien kärkiväli on 1,8–2 metriä.


title: Valkomerikotka

text: Valkomerikotkaa tavataan Etelä- ja Kaakkois-Aasiassa sekä Australiassa. Laji on luokiteltu elinvoimaiseksi.


title: Valkomerikotka

text: Valkomerikotka käyttää ravinnokseen pääasiassa vesieläimiä, kuten kaloja, kilpikonnia ja merikäärmeitä, mutta se saalistaa myös nisäkkäitä ja lintuja. Se hyödyntää myös haaskoja.


title: Malaijilaiset kielet

text: Malaijilaiset kielet on malaijilais-polynesialaisten kielten alaryhmä, johon kuuluvia kieliä puhutaan pääasiassa Malesiassa ja Indonesiassa. Kieliryhmän puhutuin kieli on Malesian ja Indonesian pääkieli malaiji, jonka kirjakielimuoto indonesia on Indonesian virallinen kieli. Muita laajasti puhuttuja malaijilaisia kieliä ovat 5,5 miljoonan puhujan minangkabau, 3,5 miljoonan puhujan banjar, 3,1 miljoonan puhujan musi ja puhujan iban.


title: Loukkolampi (Puolanka)

text: Loukkolampi on Kiiminkijoen vesistöalueeseen kuuluva järvi Puolangalla, aivan kunnan luoteisnurkassa. Järvelle on yhteys metsäautotietä sekä lännestä Utajärven Juorkunan Olvakselta että idästä Puolangan Lupposesta. Järveen laskee pohjoisesta Isolta Tupakkisuolta Raanoja ja järven oma laskujoki Loukko-oja laskee Kärkkäänjärven laskujokeen Piltuanjokeen ja edelleen Kiiminkijokeen. Järvi on varsin matala ja sen rannat ovat heinittyneet, joskin järven ympäristö on pääosin kangasmaata aivan ranta-alueita lukuun ottamatta.


title: Mārtiņš Laksa

text: Mārtiņš Laksa (s. 26. kesäkuuta 1990 Riika, Latvian SNT, Neuvostoliitto) on latvialainen koripalloilija.


title: Mārtiņš Laksa

text: Laksa on tehnyt seurajoukkueuraansa latvialaisissa joukkueissa, joissa on Latvian pääsarjan lisäksi pelannut Baltian liigaa ja EuroChallengea.


title: Geohintonia mexicana

text: Geohintonia mexicana on kaktuskasvien heimoon kuuluva laji, joka on ainoa suvussaan. Se löydettiin vasta vuonna 1991, kun George S. Hinton tutki Sierra Madre Orientalin kipsikukkuloita Meksikossa.


title: Geohintonia mexicana

text: Kaktus on yksivartinen ja pallomainen, satunnaisesti hieman pylväsmäinen, sinivihreä, enintään 11 senttimetriä korkea ja 10 cm:n läpimittainen. Varren uurteet ovat hyvinkehittyneitä ja niitä on 18-20. Harjanteiden reunoilla olevat areolit ovat mudoltaan soikeita, aluksi villakarvaisia, pian kaljuuntuvia; piikkejä niissä on kolme, ja ne ovat enintään 12 mm pitkiä, hieman käyriä, vaaleita ja pian karisevia. Kukat ovat sijainniltaan apikaalisia, päiväaikaan avoinna, suppilomaisia, vaaleanpunaisia tai magentanpunaisia, 2-4 cm leveitä. Hedelmät jäävät varren kärkikarvoitukseen piiloon, ovat marjamaisia, paljaspintaisia ja epäsäännöllisesti avautuvia. Siemenet ovat kiiltävän mustia.


title: Geohintonia mexicana

text: Laji kasvaa samalla alueella kuin kolkkatyynykaktus ("Aztecium hintoni") Meksikossa Sierra Madre Orientalin kukkuloilla Nuevo Leónin maakunnassa.


Keski- ja itä-malaijilais-polynesialaiset kielet on malaijilais-polynesialaisten kielten laajin alaryhmä kielten määrässä laskettuna. Siihen kuuluu yli 700 kieltä, joita puhutaan Indonesiassa, Papua-Uudessa-Guineassa, Itä-Timorissa ja lukuisilla Tyynenmeren saarilla. Kieliryhmä jaetaan keskimalaijilais-polynesialaisiin kieliin, joka sisältää muun muassa timorilaisten kielten ja keskimolukkilaisten kielten alaryhmät, sekä itämalaijilais-polynesialaisiin kieliin, johon kuuluu muun muassa laaja oseanialaisten kielten alaryhmä.


title: Jamar Wilson

text: Jamar J. Wilson (s. 22. helmikuuta 1984 Bronx, New York, New York) on yhdysvaltalais-suomalainen koripalloilija, pelipaikaltaan pelintekijä. Hän on Suomen maajoukkuepelaaja.


title: Jamar Wilson

text: Wilson on pelannut ammattilaisurallaan Belgiassa, Suomessa, Australiassa, Serbiassa ja Ranskassa. Suomessa ollessaan hän pelasi myös VTB-liigaa. Yliopistossaan Albanyssä Wilson oli vielä vuonna 2015 historian eniten pisteitä tehnyt pelaaja ja ensimmäinen, jonka pelipaidan yliopisto on jäädyttänyt.


title: Jamar Wilson

text: Wilson pelasi suomalaisessa Espoon Hongassa kaudella 2010–2011 voittaen Korisliigan runkosarjan korikuninkuuden. Ottelussa Namika Lahtea vastaan Wilson teki 45 pistettä. Hongassa pelatessaan Wilson voitti myös VTB-liigan korikuninkuuden 18,8 pisteen ottelukeskiarvollaan.


title: Jamar Wilson

text: Wilson valittiin Australiassa pelatessaan sarjan kakkostähdistöön ja joukkueensa arvokkaimmaksi pelaajaksi. Australian jälkeen Wilson matkasi Ranskan pääsarjaan. Ranskassa pelaamissaan kahdeksassa ottelussa Wilson onnistui kolmen pisteen heitoissaan 56,3-prosenttisesti (heitot 9/16).


title: Jamar Wilson

text: Toivuttuaan EM-kilpailuissa saamastaan käsivammasta Wilson siirtyi marraskuussa 2015 serbialaiseen KK Partizaniin. Partizan oli Wilsonin siirtyessä seuraan Adrianmeren liigassa heikoimpien joukkueiden joukossa, mutta alkoi nousta sijoja ylöspäin Wilsonin aikana. Helmikuussa Partizan ylsi Serbian cupin loppuotteluun, jonka se hävisi KK Mega Basketille. Wilson oli 17 pisteellään cupin loppuottelussa Partizanin paras pisteidentekijä. Maaliskuussa hän teki 42 pistettä, Partizanin seuraennätyksen, neljännelle jatkoajalle venyneessä ottelussa KK Union Olimpijaa vastaan. Partizan oli Adrianmeren liigassa viides ja karsiutui neljän parhaan joukkueen pudotuspeleistä. Serbian pääsarjassa Partizan saavutti hopeaa hävittyään loppuotteluissa voitoin 1–3 paikallisvastustaja KK Crvena zvezdalle. Wilson kirjautti Serbian liigassa kauden tilastolukemikseen 10,8 pistettä ja 3,8 korisyöttöä.


title: Jamar Wilson

text: Kesällä 2016 Wilson siirtyi Espanjaan pääsarjajoukkue Club Estudiantesiin.


title: Jamar Wilson

text: Wilson ei pelannut Yhdysvaltain maajoukkueessa. Suomen kansalaisuuden saatuaan hänestä tuli potentiaalinen ehdokas Suomen joukkueeseen vuoden 2015 EM-kilpailuihin. Wilson harjoitteli jo aikaisemmin Suomen maajoukkueen harjoitusleireillä. Wilson valittiin Suomen EM-kisajoukkueeseen 2015. Ensimmäisessä EM-turnausottelussaan isäntäjoukkue Ranskaa vastaan Suomi nousi ensimmäisellä neljänneksellä yli kymmenen pisteen tappioasemasta lähes tasapisteisiin Wilsonin tultua kentälle ja heitettyä neljänneksessä 11 pistettä. Suomi venyi ottelussa jatkoajalle mutta hävisi. Wilson oli Suomen paras pisteidentekijä 21 pisteellään, ja hän torjui myös Tony Parkerin heiton.


title: Jamar Wilson

text: Wilsonia valmentanut Pekka Salminen kuvaili tätä vuonna 2015 ylipäänsä keskivertoa paremmaksi pelaajaksi, jonka erityisvahvuuksia ovat poikkeuksellinen nopeus ja kyky ohittaa puolustajansa. Luonteeltaan Salminen kuvaili Wilsonia "miellyttäväksi" ja hyväksi joukkuepelaajaksi. Wilson on kertonut pelaavansa katukoripallotaustastaan johtuen melko aggressiivisesti ja luovasti.


title: Jamar Wilson

text: Wilsonin lähtöaskelen on kuvailtu olevan erittäin nopea. Hänen pallonkäsittelynsä ja katukoripallossa kehittyneet harhautuksensa ovat hyvätasoisia. Wilson on itse kertonut olevansa maajoukkueessa tyytyväinen ollessaan mukana, eikä hän kaipaa erityistä roolia. Hän pitää Suomen maajoukkueen käyttämästä joukkuelähtöisestä, aggressiivisesta pelitavasta. Wilsonin maajoukkuetoverit ovat kuvailleet tätä kilpailuhenkiseksi.


title: Jamar Wilson

text: Wilsonin eno James ”Pookie” Wilson oli New Yorkissa tunnettu katukoripalloilija. Hän pitää myös itse katukoripallon pelaamisesta.


title: Jamar Wilson

text: Wilsonille myönnettiin puoli vuotta kielikokeen läpäisyn jälkeen kesäkuussa 2015 Suomen kansalaisuus, josta hän oli haaveillut jo vuosien ajan. Wilson tuntee itsensä ensisijaisesti suomalaiseksi. Hän on ollut vuodesta 2010 lähtien naimisissa suomalaisen maajoukkuekoripalloilija Laura Wilsonin (o.s. Sario) kanssa. Pariskunta tapasi opiskellessaan yliopistossa. Heillä on yksi tytär, vuonna 2013 syntynyt Fiona. Perhe asuu Suomessa ollessaan Espoossa.


title: Jamar Wilson

text: Wilson esiintyi Särren vuonna 2014 julkaistun "Leikkaa sukkaa" -kappaleen musiikkivideolla yhdessä mm. Matthew Gibsonin kanssa.


title: Keskimolukkilaiset kielet

text: Keskimolukkilaiset kielet on malaijilais-polynesialaisten kielten alaryhmä, johon kuuluu noin 50 Molukkien saaristossa Indonesiassa puhuttua kieltä. Ryhmän puhujamäärältään suurimmat kielet ovat buru, geser-gorom ja sula.


title: Grusonia

text: "Grusonia" on opuntioille ("Opuntia") läheinen, 17-lajinen, pohjoisamerikkalainen kaktuskasvisuku. Se on saanut nimensä saksalaisen kasvien keräilijän Herman Grusonin mukaan.


title: Grusonia

text: "Grusonia"-kaktukset ovat joko matalakasvuisia ja mätästäviä tai pensasmaisia tai puumaisia. Varret ovat tavallisesti nivelikkäät, toisinaan uurteiset ja nystyiset. Lehdet ovat pieniä, liereitä, varhain karisevia. Areoleissa on karvoja, väkäsekkäitä glokidioita ja piikkejä, joissa ei yleensä ole paperimaisia tuppia kuten on säännöllisesti lieriöopuntioilla ("Cylindropuntia"). Juuret ovat mukulamaisia, toisinaan rihmamaisia.


title: Grusonia

text: Kukat sijaitsevat varren sivulla tai melkein kärjessä, ovat väriltään vaaleanpunaisia, purppuraisia, keltaisia tai valkoisia. Kasvit kukkivat päivällä. Hedelmä on kuiva tai mehevä, joskus avautuva, usein siemenetön. Siemenet ovat valkeahkoja tai kellertäviä.


title: Grusonia

text: "Grusonia"-suku kasvaa Yhdysvaltojen lounaisosassa, Kalifornian niemimaalla ja Pohjois-Meksikossa.


title: Grusonia

text: Opuntioideae-alaheimon DNA-sekvenssi-, siementutkimukset sekä morfologiset ja sytologiset analyysit ovat valaisseet huomattavasti tätä opuntioiden sukulaisten ryhmää. On tullut selväksi, että laajasti ymmärretty "Opuntia"-suku on polyfyleettinen, joten se on jaettava pienemmiksi monofyleettisiksi suvuiksi. Kuitenkin monien näin muodostuneiden sukujen rajat ovat jääneet epäselviksi, mikä koskee myös "Grusonia"-sukua. Kansainvälinen eri tutkijoista koostuva International Cactaceae Systematics Group synonymisoi entiset suvut "Corynopuntia", "Marenopuntia" ja "Micropuntia" suvun "Grusonia" kanssa. Näin vm. sukuun sisältyy seuraavat 17 lajia.


title: Grusonia

text: Anderson E. F. 2001: The Cactus Family. - Timber Press. Portland, Oregon. ISBN 0-88192-498-9


title: Instapaper

text: Instapaper on artikkeleiden, videoiden ja muun verkkosisällön myöhempää lukemista varten tallentamiseen suunnattu palvelu. Sisältöä voi tallentaa ja lukea palvelun iOS- ja Android-sovelluksilla sekä tietokoneen tai älypuhelimen nettiselaimella. Instapaperin perusti vuonna 2008 Marco Arment, joka myi palvelun Betaworksille vuonna 2013.


title: Instapaper

text: Instapaperiin tallennettu artikkeli synkronoituu käyttäjän jokaiselle laitteelle, jolla hän palvelua käyttää. Artikkelit latautuvat automaattisesti laitteen muistiin, joten niitä pystyy lukemaan ilman internet-yhteyttä. Instapaper uudelleenmuotoilee tallennetun sisällön niin, että ainoastaan teksti ja kuvat säilyvät, mikä tekee sisällön lukemisesta helpompaa.


title: Instapaper

text: Marco Arment alkoi kehittää Instapaperia loppuvuonna 2007 yksinkertaisena työkaluna, jolla hän voisi tallentaa työpäivänsä aikana vastaan tulevia artikkeleita luettavaksi työmatkalleen. Palvelu sai positiivisen vastaanoton, kun se julkaistiin tammikuussa 2008. Arment kehitti ja ylläpiti Instapaperia lähes täysin itsenäisesti, kunnes hän myi palvelun Betaworksille huhtikuussa 2013.


title: Instapaper

text: Arment julkaisi Instapaperin alun perin ainoastaan nettiselaimille, mutta heinäkuussa 2008 hän julkaisi palvelun ilmaisen iOS-sovelluksen App Storeen. Elokuussa hän julkaisi sovelluksesta Pro-version, josta tuli sovelluksen ainoa versio elokuussa 2011. Lokakuussa 2014 sovelluksesta tuli jälleen ilmainen.


title: Instapaper

text: Android-sovelluksen Instapaper sai kesäkuussa 2012. Sovelluksen kehitti ulkopuolinen yritys, Mobelux. Arment perusteli Android-sovelluksen aiempaa puutetta sillä, että hän ei nähnyt Android-markkinoita tarpeeksi suurina, varsinkaan tablettien puolella. Puoli vuotta ennen virallisen sovelluksen julkaisua Arment avasi Instapaperille kehittäjärajapinnan, mikä antoi kolmansille osapuolille mahdollisuuden kehittää omia Instapaper-sovelluksiaan.


title: Instapaper

text: Instapaperin Betaworksille siirtymisen jälkeen palvelun nettisivu on uudistettu kahdesti. Muutama kuukausi oston jälkeen Instapaper julkisti sen uudistetun nettisivun, jossa oli paljon vaikutteita palvelun mobiilisovelluksista. Toukokuussa 2014 julkistettiin jälleen uusi nettisivu. Nettisivun lisäksi palvelun logo uudistettiin.


title: Instapaper

text: Maaliskuussa 2009 Instapaperiin lisättiin mahdollisuus lähettää tallennetut artikkelin käyttäjän Kindleen.


title: Instapaper

text: Instapaperiin on mahdollista tallentaa artikkeleita nettisivun lisäksi useilla eri tavoilla. Tallentaminen on mahdollista myös niillä käyttöjärjestelmillä, joille ei ole saataville virallista sovellusta.


title: Instapaper

text: Instapaper tarjoaa virallista lisäosaa Safari- ja Chrome-selaimille. Lisäosa lisää selainten yläpalkkiin Instapaper-napin, jota painamalla kyseinen sivu tallentuu käyttäjän Instapaper-tilille. Lisäosalla pystyy tallentamaan myös yksittäisiä tekstinpätkiä.


title: Instapaper

text: Tallentamalla Instapaperin sovelluskirjanmerkin kirjanmerkkeihin onnistuu artikkeleiden tallentaminen myös niillä selaimilla, joille ei ole saatavilla lisäosaa.


title: Instapaper

text: Jokainen Instapaperiin tilin tehnyt saa henkilökohtaisen Instapaper-sähköpostiosoitteen, jonne lähetetty sisältö päätyy käyttäjän Instapaper-tilille.


title: Instapaper

text: Jos käyttäjällä on Instapaperin mobiilisovellusta avatessa leikepöydällään linkki, sovellus ehdottaa linkin tallentamista Instapaperiin. Sovellus on saatavilla iPhonelle, iPadille ja Android-puhelimille.


title: Instapaper

text: Instapaper tarjoaa kolmansille osapuolille kehittäjärajapintaa, jonka avulla voi kuka tahansa lisätä sovellukseensa mahdollisuuden tallentaa sisältöä Instapaperiin. Esimerkiksi Twitterin mobiilisovelluksilla pystyy tallentamaan Twiittejä, kuvia ja linkkejä Instapaperiin.


title: Instapaper

text: Instapaper tarjoaa lisäominaisuuksia tuovaa Premiumia 2,99 dollarin eli 2,34 euron kuukausihinnalla tai 29,99 dollarin eli 23,50 euron vuosihinnalla. Premiumilla saa käyttöönsä mahdollisuuden hakea artikkeleita niiden sisällön perusteella, rajoittamattoman määrän tekstin korostuksia ja mahdollisuuden luoda puhesoittolistoja. Premiumin ostaneilla ei myöskään näy mainoksia Instapaperin nettisivulla.


title: Maastohiihdon maailmancup 2014–2015

text: Maastohiihdon maailmancup 2014–2015 oli historian 34. virallinen maailmancup-kausi. Se alkoi 29. marraskuuta 2014 Suomen Rukalla ja päättyi 15. maaliskuuta 2015 Norjan Oslossa.


title: Operaatio Oboe

text: Operaatio Oboe oli toisessa maailmansodassa liittoutuneiden koodinimi sotilasoperaatiolle, jonka tarkoitus oli vallata Borneo takaisin japanilaisilta 1945. Sen taistelut olivat liittoutuneiden viimeiset Kaakkois-Aasiassa tehdyt sotilasoperaatiot Tyynenmeren sodassa. Operaation lopputuloksena japanilaiset vetäytyivät Borneolta ja alue palasi Britannian ja Alankomaiden hallintaan.


title: Operaatio Oboe

text: Japani oli valloittanut Borneon saaren vuoden 1941-1942 taisteluiden jälkeen. Saaren eteläosat kuuluivat Alankomaille ja pohjoisosat Iso-Britannialle. Vastarinta japanilaisia kohtaan oli siihen asti sissisotaa; vuonna 1944 Borneolle soluttautui Australian erikoisjoukkojen sotilaita, jotka yrittivät kannustaa Borneon dajak-kansaa sissisotaan japanilaisia vastaan. Sissisota oli menestyksekästä ja noin 2 000 japanilaista sai surmansa.


title: Operaatio Oboe

text: Tarakanin ja Balikpapanin öljykentät Borneon itärannikolla olivat japanilaisten päätavoitteita, kun Japani hyökkäsi Borneolle vuonna 1942. Tarakanin ja Balikpapanin taistelujen seurauksena japanilaiset saivat alueet hallintaansa. Alueet olivat myös tärkeä kohde, kun liittoutuneet hyökkäsivät Borneolle vallatakseen saaren takaisin, sillä öljy oli japanilaisille tärkeää sodankäynnin kannalta.


title: Operaatio Oboe

text: Borneon saaren strateginen sijainti oli myös tärkeää, sillä japanilaisilta takaisin valloitettavia alueita voitiin käyttää tukikohtina Jaavan takaisinvaltausta ajatellen. Japanilaiset olivat miehittäneet Jaavan Jaavan taistelun tuloksena vuonna 1942.


title: Operaatio Oboe

text: Liittoutuneiden tarkoitus operaatio Oboessa oli toimeenpanna kuusi eri hyökkäystä japanilaisten valtaamille alueille, mutta näistä toteutettiin vain kolme. Borneon takaisinvaltaamiseen tähtäävää operaatiota johtivat australialaiset. Ensimmäinen operaatio oli Tarakanin saaren takaisinvaltaus ja lentokentän perustaminen alueelle. Operaatiota kutsuttiin koodinimellä Oboe 1.


title: Operaatio Oboe

text: Toinen operaatio, koodinimeltään Oboe 6, oli tarkoitus suorittaa Bruneinlahdella Borneon pohjoispuolella. Liittoutuneiden suunnitelmana oli laskeutua Labuanille ja vapauttaa Borneon pohjoisosat japanilaismiehityksestä, jotta aluetta voitiin käyttää laivastotukikohtana. Toisena tavoitteena oli vallata takaisin alueen öljyntuotantolaitokset ja kumipuuviljelmät.


title: Operaatio Oboe

text: Kolmas ja lopullinen toimenpide oli myös suurin operaatio, koodinimeltään Oboe 2. Se oli tarkoitus suorittaa Kaakkois-Borneolla Balikpapanin öljykenttien takaisinvaltaamiseksi.


title: Operaatio Oboe

text: Toteutumattomista operaatioista olisi operaatio Oboe 3 suunnattu Banjarmasiniin, Hollannin Itä-Intiaan, Borneon etelärannikolle ja Oboe 4 Jaavan Surabayaan. Operaatiot Oboe 5 ja 6 oli kohdistettu Borneon pohjoisosiin, mutta niistä toteutettiin vain Oboe 6.


title: Operaatio Oboe

text: Toukokuun 1. vuonna 1945 australialaisten johtama operaatio alkoi, kun Australian armeijan joukot nousivat maihin Tarakanin länsipuolelle. Ennen hyökkäystä australialaiset pommittivat aluetta ajaakseen japanilaiset puolustusasemiin ja rannikolla miinanraivaajat tekivät tietä liittoutuneiden maihinnousua varten. Liittoutuneet hyökkäsivät Tarakanin saaren länsirannikolle, ja he saivat rantakaistaleen hallintaansa vähäisin miestappioin. Vallattua rantaa saatettiin käyttää tukikohtana ja asemana raskaampien aseiden ja ajoneuvojen toimittamista varten. Tarakanin lentokentän valtaaminen onnistui japanilaisten ankaran vastarinnan jälkeen 5. toukokuuta, ja Tarakanin kaupungin liittoutuneet saivat hallintaansa seuraavana päivänä.


title: Operaatio Oboe

text: Tarakanin menetyksen jälkeen japanilaisjoukot pakenivat saaren sisäosiin, jonne liittoutuneet tekivät ilmapommituksia. Saarelle jääneet japanilaiset yrittivät vallata alueita vielä takaisin, mutta liittoutuneet torjuivat yritykset.


title: Operaatio Oboe

text: Tarakanin valtauksen ensisijaisena tavoitteena oli vallata takaisin alueen lentokenttä, mutta alue oli niin pahasti vaurioitunut operaatiota edeltävissä pommituksissa, että sen käyttökuntoon saattamisessa kesti useita viikkoja. Kenttä saatiin kuntoon kesäkuun lopulla, mutta se oli liian myöhäistä Borneon takaisinvaltauksen kannalta, eikä Tarakanin kenttää käytetty operaatio Oboen muissa toimenpiteissä siinä laajuudessa kuin oli ollut tarkoitus.


title: Operaatio Oboe

text: 10. kesäkuuta 1945 Australian joukot yhdysvaltalaissotilaiden vahvistamana laskeutuivat Labuanille, Brunein edustalle. Meri- ja ilmavoimat tekivät pommituksin tietä maavoimille ennen liittoutuneiden maihinnousua Labuanille, missä japanilaiset puolustivat valloittamiaan alueita. Samalla liittoutuneet tekivät lähellä Muaran kaupunkia Bruneissa kaksi muuta pienempää maihinnousua, jotka yllättivät japanilaiset. Taistelut päättyivät saaren pohjoisosissa 15. elokuuta, kun Japani antautui Yhdysvalloille ydinpommituksen jälkeen Taisteluiden lopputuloksena Sarawak, Brunei ja Pohjois-Borneo vapautuivat japanilaismiehityksestä.


title: Operaatio Oboe

text: Suurimpaan operaatioon Balikpapanilla osallistui liittoutuneiden yli 33 000 hengen armeija. 1. heinäkuuta 1945 Australian maavoimat laskeutuivat muutaman kilometrin päähän Balikpapanista. Maavoimat sai tulitukea ilma- ja merivoimilta eivätkä japanilaiset pystyneet vastaamaan liittoutuneiden hyökkäykseen. Lukumäärältään vähäisemmät japanilaisjoukot olivat alusta alkaen taistelun alakynnessä ja 21. heinäkuuta mennessä japanilaiset joutuivat vetäytymään maan sisäosan viidakoihin. Japanilaiset tekivät viidakosta käsin joitakin iskuja liittoutuneita vastaan, mutta Australian johtama sotilasoperaatio oli liittoutuneille menestys.


title: Operaatio Oboe

text: Operaation lopputuloksena Japani vetäytyi Borneolta ja myöhemmin elokuussa 1945 japanilaiset vetäytyivät myös muualta Kaakkois-Aasiasta maan antauduttua Hiroshiman ja Nagasakin pommitusten jälkeen.


title: Operaatio Oboe

text: Operaatio oli liittoutuneille voittoisa ja kaikki päätavoitteet saavutettiin, mutta sitä on myös kritisoitu tarpeettomana ihmishenkien ja ajan hukkaamisena. Joidenkin näkemysten mukaan saarella olleet japanilaisjoukot olisi pystytty pitämään kurissa eristämällä heidät. Japanilaisilla oli Pohjois-Borneon Sandakanilla vankileiri, jossa oli yli 2 000 brittiläistä ja australialaista sotavankia, jotka oli tuotu Singaporesta ja Jaavalta. Japanilaiset lähettivät yli 1000 sotavankia Sandakanin kuolemanmarssille kesäkuussa 1945 Oboe 6:n aikana. Vain kuusi sotavankia selvisi hengissä.


title: Täältä jostakin

text: Täältä jostakin on talvi- ja jatkosodan aikana käytetty ilmaus, kun rintamalta lähetetyissä kirjeissä ei saanut ilmaista tarkkaa sijaintipaikkaa. Se tarkoittaa myös seuraavia:


title: Moldovan rautatiet

text: Moldovan rautatiet () on Moldovan junaliikenteestä vastaava valtiollinen rautatieyhtiö.


title: Moldovan rautatiet

text:
Moldovan rataverkon tärkein ratayhteys on maan keskiosien läpi kulkeva poikittainen päärata Romanian Iasista Ukrainan Odessan alueelle Razdelnajaan satakunta kilometriä Odessan luoteispuolella, jossa rata yhtyy Ukrainan rautateiden päärataverkkoon. Keskeisimmät rautatieasemat reittillä ovat Ungheni–Strășeni–Chișinău–Bender (Bender 2)–Tiraspol.
Junayhteys Tiraspolista Chișinăuhun käynnistettiin 28. elokuuta 1871, mitä pidetään Moldovan rautateiden nykyverkoston alkuna. Tätä tosin edelsi alkujaan hevosvetoisena jo 1840-luvulla käynnistetty raidehanke Odessasta Dnestrille. Rataa jatkettiin Chişinăusta länteen ja vuonna 1875 junanrata ulottui jo Ungheniin, Romanian rajalle. Perusta nykyiselle pääradalle oli luotu. Romanian Iasin puolelle johtava, Prutjoen ylittävä "Eiffel-silta" avattiin huhtikuussa 1877.


title: Moldovan rautatiet

text: Nykyään pääradan lisäksi Unghenista vie yksiraiteinen sivurata pohjoiseen, mikä rata jakautuu kahteen Ukrainaan johtavaan haaraan Bălțissa. Sieltä yksi sivurata jatkaa pohjoisluoteeseen, toinen itään (asemia mm. -Floreşti–Rîbnița-Ukraina). Pohjoisluoteeseen johtava rata (mm. -Drochia–Donduşeni-) haarautuu vielä ennen Ukrainan rajaa kahtia Ocniţassa. Chișinăusta ja Benderistä (toisen lähteen mukaan vain jälkimmäisestä) erkanee mutkitteleva sivurataverkosto Moldovan eteläosiin, aina Tonavalle saakka. Osa rataosuuksista kulkee Ukrainan Odessan alueen kautta; Basarabeascassa on risteysasema Ukrainan rataverkkoon. Eteläiseltä rataverkostolta on kaksi liityntää myös Romanian rataverkostoon.


title: Moldovan rautatiet

text: Merkittäviä rautatiepaikkakuntia ovat muun muassa:


title: Moldovan rautatiet

text: Moldovan rautateiden (CFM) rataverkko kytkeytyy kiinteästi naapurimaiden ratoihin. Ukrainan tavoin Moldovan rautatieverkko pohjautuu samaan raideleveyteen kuin Ukrainan rautateiden rataverkko (1 520 mm). Osa matkustajaliikenteenkin junavuoroista liikennöidään Ukrainan, Venäjän (Pietari, Moskova) tai Valko-Venäjän suuntaan, osin sikäläisellä vaunukalustolla. Moldovan eteläosien rataverkko kulkee osin Ukrainan Odessan alueen puolella ja siksi sujuva yhteistyö Ukrainan rautateiden ja viranomaisten suuntaan on siksikin tärkeää. Sen sijaan läntisen naapurimaan Romanian raideleveys on 1 435 mm:ä, mistä syystä pieni osa (13,9 km) kaikkiaan 1 139,3 kilometrin pituisesta rataverkostosta on tällä raideleveydellä. Länsiliikenteessä junien vetureita ja vaunujen telejä joudutaan vaihtamaan rajan tuntumassa tai on käytettävä raideleveyden muutokseen sopeutuvaa kalustoa. Tärkeitä raideliikenteen yhteistyökumppaneja ovat siis:


title: Tapio Suominen (urheilutoimittaja)

text: Tapio ”Tapsa” Suominen (s. 20. helmikuuta 1964 Turku) on suomalainen urheilutoimittaja, joka työskenteli Yleisradion Yle Urheilussa vuosina 1988–2018.